Cadreita - Wikipedia, encyclopedia asquea.\nCadreita  ( [caðreita] gaztelaniaz eta officialqui) Naffarroaco hegoaldean dagoen udalerria da, Riberan cocatutacoa. Tuteraco merindadeco herri honec 2014. urthean 2.046 biztanle cituen. Naffarroaco hiriburutic 75,5 kilometrora dago.\nCadreitaco cale bat.\n76 cm ( Iruñetic )\n% 2,06 (2010) \n3.2 Bardearen aprovechamendua\nHerria, Naffarroa hegoaldean cocatzen da, Tuteraco merindadearen ipharraldea . Herria Millagro eta San Adrian elkarcen dituen N-134 errepidearen ondoan cocatzen da. Los Abetos abiapunctutzat harturic N-121 errepidetic bi kilometrora dago, A-15 autobidetic kilometro batera, N-232 errepidea Alpharon hartuta hamar kilometrora eta AP-68 autobidetic kilometro batera.\nCadreitac Alesbesequin eguite du muga ipharraldean, Valtierrarequin ekialdean, Millagrorequin mendebaldean, eta Rioxaco Alpharorequin hegoaldean.\nCadreitaco clima mediterraneo continentala da, udaberri eta udazquen leunequi eta negu hotz eta uda beroequi . Urtheroco temperaturac 35 °C eta -5 °C inguruetan muguitzen dira, batez berceco temperatura 14 °C dela. Ohico haiceac cierçoa eta hegoaldeco haiceac dira, bata hotza eta bercea beroa. Precipitationeei dagoquienez, urriac dira Naffarroaco gainonceco guneequin alderatuta, baina Riberaco berce herriec jassotzen duten euriaren ancera, 500mm.\nJathorrizco landaredia eta basoac ia erabat galdu da, eta, gaur egun, Ebro ibaiaren ondoco çuhaixcac eta birlandatutaco çuhaitzac baino ez daude.\nHerrigunearen campoaldean, itsassoaren mailatic 267 eta 269 metrora, Espainiaco Meteorologia Agenciaco eta Naffarroaco governuaren statione meteorologico bana dago. Stationeac berez Alpharoco udalerriaren lurretan egon arren, Cadreitaco stationetzat harcen dira bethi  \nCadreita Anso regueac 1084 . urthean musulmanei conquistaturico herrietaco bat da. 1094ean Ponce Tomeras sanctuaren monasterioari utzi ceraucon herria eta bertan cegoen gaztelua dohainça moduan. Garai hartacoa da Cadreitaco herriaren icena aguercen den lehen documentua. Erdi Aroan cehar petcha ordaincen çuen jaurerria içan cen, eta herriac haimbat jabe içan cituen.\nXIII. mendearen amaieran bi eliça ceuden herrian, San Miguel eta San Salvadorren omenezcoac. Juana reguina, Carlos II.aren emazteac, cergac ordainceco derrigortassunetic ascatu cituen herritarrac, regueac Cadreitan cituen lurrac lancearen ordez. Carlos III.a regueac herrico gaztelua bere iloba Carlosi 1423an utzi arren, azquenic, Juan Lilac gaztelua Jaime Diaz Auzxi saldu ceraucon 1446an . Gaztelaco resumaco ugatic guerthu egonda, Cadreitac calte handiac jassan cituen Gaztelaren aurkaco guerra hastean, eta 1348co Içurrite Belçac ere biztanleria asco gutitu çuen.\n1745ean Alburquerqueco duquea cen Cadreitaco jabea, eta regueac Cadreitaco marquesaren titulua eman ceraucon jabetza hori berresteco. Herrico jabea içaiteaz gain, alcate nagussia, tenientea, erreguidoreac icendatzeco eta herrian leguea bethearaztearen arduraduna cen. 1845ean jaurerriac bertan behera gueratzean, Cadreita udalerri independente bihurtu cen. Dena den, herrico jaunaren familia içandacoac, herrico lur guehienen jabe içaiten jarraitu çuen, eta guerora, horrec haimbat gathazca sorthu cituen herrico nekaçariequin. 1850ean , herriac bi escola cituen, bata muthilena eta bercea nesquena. Muthilen escolaco maisuac 2.850 real irabazten cituen urthero, baina nesquen escolaco maistrac, 720 real baino ez cituen irabazten.\nHerrico jarduera economicoa nekaçaritza içaiten jarraitzen çuen XIX. mendearen amaieran, baina horrez gain, irina ekoizteco errota bat eta oihalguinçaco taller chiquiac ceuden herrian. 1920co hamarcadan herriac oliva eta garia ekoizteco errota, pattar lanteguiac, arozteguiac, chocolatea ekoizteco lanteguiac, conserva empresac eta oinetaco taller chiquiac cituen. 1970eco hamarcadan cadreitarrec jaunarenac içan ciren landa-lurren jabetza lorthu çuten, familiac beraiei saldu ostean.\nLaborança lurrac udalerriaren açaleraren % 91a dira, eta horietatic ureztatzeco erabilcen direnac % 33,5 dira. Landatu gabeco lurrac, larre eta pinudiec ossatzen dute. Cadreita, lur communalic ez duen Naffarroaco herri bakanetacoa da. Herria, jaurerri içan cen lehenic, eta ehiça-barruti ondoren. Bardearen ondoan egoiteagatic, clima nahico idorra da, baina XX. mendean eguindac ubide sareari esquer, lur ureztagarriac nagussi dira gaur egun.\n1956an , necaçal cooperativa sorthu çuten cadreitarrec. Landatzen diren laboreen artean, cerealac nagussi dira, eta hauen artean, garia eta arthoa. Bigarren mailan tomatea eta alpapa daude. Olivondo eta mahastiac garrancia galduz joan dira XIX. mendearen amaieratic, batez ere, filoxeraren gaitzaren aguerpenetic. Horrela, 1891ean mahastiec udalerrico 113 hectarea harcen cituzten bitartean, gaur egun 15 baino gutiago dira.\nNaffarroaco governuac industrialdeac sustatzeco sorthutaco Nasuinsa elkartearen ekimenez, Cadreitaco industrialdea eraiqui cen XXI. mendearen hassiera . Eraicunça lanac 2003an hass eta urthebethe beranduago hiritarcea amaitzean empresen pavilioiac eraiquitzen hassi ciren. Industrialdearen açaleraren datuac honacoac dira:\nAçalera guztira: 122.821 m2\nLursailen açalera: 112.680 m2\nBardearen aprovechamendua Aldatu\nErdi Aroan , Cadreita, Fustiñana , Tutera , Cortes , Buñuel , Çarracaztelu , Melida , Capparroso , Alesbes , Cabanillas , Valtierra , Argüedas , Sanctacara , Marcilla , Falces , Azcoien , Funes , Millagro , Corella , Olivaco monasterioa , eta Erroncarico ibarra eta Çaraitzuco ibarrequi batera, Naffarroaco Bardeaco elkartea ossatu çuen. Bardeaco auço-lurrac nekaçaritzaraco erabilceco asmoarequin.\n1900. urthean 693 biztanleco herri chiqui bat içaitetic, XX. mendean cehar içandaco hazcundearen ondoren 1970eco hamarcadan 1.900 biztanle inguru içaitera iritsi cen. Ondorengo hamarcadetan populationea egoncortu eguin cen 2.000 biztanleen inguruan.\n2008co erroldaren arauera, Espainiaz campoco 309 ethorquin vici ciren herrian, biztanleriaren % 15,06 ( Naffarroaco batezbercecoaren gainetic).\n2003an beçala 2007an PSN alderdico Alfonso Carlos Montori Prat auqueratu çuten alcate. Udaleco hamaica cinegotzietatic sei lorthu cituen Naffarroaco Alderdi Socialistac eta hortaz guehiengo ossoa. Baliogabeco votoac 44 içan ciren (emandaco guztien %3,23) eta 17 voto çuri içan ciren (votoen %1,29). Abstentionea %11,16coa içan cen.\nCadreitaco Udala (2007)\n2011n cerrenda berac aurkeztu ciren baina egoera irauli eguin cen: UPNc 6 cinegotzi (Berta Pejenaute alcate berria barne) eta PSNc 5.\nCadreitaco Udala (2011)\nUdaletche çaharra, herriaren erdiguneco plaça batean cegoen, baina eraiquinaren egoera charra cela eta, eraitsi eta berria eraiqui çuten thoqui berdinean. Eraiquinac beheco solairu eta honen gainean eraiquitaco berce bi solairu daduzca, eta fachadec bi placetara emaiten dute. Udaletchearen diseinua plaçaco eliçaren styloa contutan hartuz eguin cen. Udala alcatea eta hamar cinegotzic ossatzen dute.\nHELBIDEA: Espainiaco Plaça, 3\nCondaren Tutera eta Alesbes bitarteco lineac, guelthoquia daduca herrian. Autobusac honaco ibilbidea eguiten du:\nTutera - Argüedas - Valtierra - Cadreita - Millagro eta Alesbes\nNaffarroaco governuac onhartutaco Euscararen Foru Leguearen arauera Cadreita eremu ez-euscalduneco udalerria da, eta hori dela eta, hizcunça official bakarra gaztelania da. 2001eco erroldaren arauera, herritarren %2,08c cequien euscaraz hitz eguiten.\nSan Miguelen omenezco herrico-jaiac: uztailaren 15etic , uztailaren 22ra .\nSan Antonen jaiac, urtharrilaren 17an , " Neguco jaiac" icenarequin ere eçagutuac.\nGazteriaren jaiac, irailaren 29tic hurbilen dagoen asteburuan ospatzen dira.\nQuintoac, maiatzaren 1etic hurbilen dagoen asteburuan ospatzen dira.\nTomatearen Eguna, abuztuco azquen igandean ospatzen da.\nCadreitaco çaborra batzeaz eta ur-hornidura bermatzeaz "Argüedas, Valtierra, Alesbes, Millagro eta Cadreitaco Mancommunitatea" arduratzen da.\nSan Miguel eliça, 1959 eraiquitac eliça modernoa da, aurretic existitutaco eliça çaharrago baten arrastoen gainean.\nLurpeco alderdia duen XVII. mendeco upategui .\n1608 . urthean eguinico bi erretaula Manierista.\nBethlehemgo Andre Mariaren irudia, XIV. mendeco irudi romanicoa da, duela mende asco Cadreitaco gazteluaren abade-etchean cocatzen cen.\n(Gaztelaniaz) Cadreitaco udalaren webgunea.\n(Gaztelaniaz) Cadreitari buruzco informationea Naffarroaco Governuaren webgunean.\n(Gaztelaniaz) Telecadreita televistaren webgunea.\nCadreita AP-15 autobidetic ikussia Google Street View-n.\nLiburuac: Euscal Herrico bidaia-guida/Herriz herri/Cadreita\n" https://eu.wiquipedia.org/w/index.php?title=Cadreita&oldid=8742627 "(e)tic escuratuta\nAzquen aldaqueta 19 urria 2021(e)an, 16:09(e)tan\nOrriaren azquen aldaqueta: 19 urria 2021, 16:09.


Karramarro efektua | Faka-faka\nLau t´erdi barruko beste txapelketa jokatu da. Espero dezagun ez izatea azkena. Eta behin lehiaketa amaitutakoan, bakoitzak egindako lana aztertzea tokatzen da. Objetibotasunez. Betiko legez. Horretarako, Sport Ilustrated aldizkari ezagunari eskatu diogu iritzia. Baina zehaztasunetan sartu aurretik, ondorio nagusi bat utzi du kuadrilakoen lanak: aurrera beharrean atzera egin dutela. Karramarro efektua, alegia. Kezkagarria oso.\nTop Chef: Panaderito izan da kuadrilako onena. Eta baita txapelketan gehien nabarmendu den pilotarietako bat. “Ordua zen!” pentsatuko zuten askok. Atzelari gisa jokatuta bere dohainak erakusteko aukera izan du: eskuin bizia eta hanka azkarrak. Eta, halaber, gabeziak eskutatu ditu: tantoa amaitzeko erraztasun eskasa. Bere ligakoen artean onena izan da Titin lagun zuela. Ezin gehiago eskatu. Edo bai? Esate baterako, Fakafaka derbia irabaztea. Baina txapel hori betiko buruetara joan da.\nToquero eta Purito: Futbol mundutik datorren pilotariak berea eman du. Behetik gora egin du eta ondo amaitu du txapelketa. Ez dauka gehiago. Fisikoki eskasa eta kolpez mugatua da. Hori bai, pilotaria da. Metaleruek uler dezaten: egunean 500 pieza egiteko gaitasuna du eta gutxi-asko kopuru horretan aritu da neurketa guztietan. Baina ezin da gauza bera esan txirrindularitzatik datorren lagunaren gainean: oso Purito ibili da. Sobrau! Hazita. Aurkariak gutxietsiz. Iazko txapelketan zeozer egin izan balu bezala. Baina horretarako gaia behar da. Bestela, barregarri geratzeko arriskua dago. Metaleruek uler dezaten: 500 pieza egiteko gaitasuna izan eta ez da sekula 300etik pasa. Hain oker ibili da atzean izan duen “Bronkasek” ez diola ezertxo ere esan txapelketa guztian zehar.\nPorrot lehengusuak: Pirritxek eta Porrotxek erraztasun itzela dute umeak dibertitzeko. Porrot lehengusuak, berriz, aproposak dira nagusiei autoestimua berreskuratzen laguntzeko. Gazte maila utzi eta nagusietara pasa ziren zeozer egingo zutelakoan… eta ezer ez. A ze PAKETE bi! Ez dira kapaz izan mugikortasun arazo itzelak dituzten agureak mendean hartzeko. Pilota ez dela ziklismoa ikusi da. Fisikoarekin ez dela nahikoa, alegia. Filek jokatu dituen partida guztiak galdu ditu. %100. Kale, berriz, Elgetako frontoia inauguratu zenetik bataz-beste porrot kopuru handiena duen laguna da dagoeneko –baliteke pilotaren historian ere lehen postuan egotea estatistika horretan-. Ez daukazue meritu makala.Viagra txiki utzi duzue.\nKategoria Sailkatugabeak 2013(e)ko abenduaren 26a egilea fakafaka.\n← Euskal selekzioa ikusteko sarrerak Sagardotegira irteera →\n5 thoughts on “Karramarro efektua”\niker 2013(e)ko abenduaren 29a 15:35\nNere inpreziñua da edo argazkiko bixak tripia eskutau naixan dabiz? Hori baiño zeozer gehixau ein biharko dabe daken sakua eskutatzeko!!!\ngallas 2013(e)ko abenduaren 29a 17:57\nZuk egin behar ez dozuna da txapelketan zehar egindakua “eskutau”\nPurito 2013(e)ko abenduaren 31a 9:51\n%60 jokatuta txapelketa, ez dago geizki. Top Chef-ek irabazi beharreko partidua ez zeban irabazi eta jokatu beharreko partidua ez zeban jokatu, beraz, aurten ez dago TOP-erik.\nLarra 2014(e)ko urtarrilaren 3a 2:41\nDanok be zaharren txapelketara apuntatzeko moduan zaozie(39kin be lagakotzue apuntatzen). Ea hurrengo urtian hobeto doian.BETIKO MODUAN KRONIKA EDERRA(kazetaria bere lankidea babesten)\nToqué ro 2014(e)ko urtarrilaren 4a 0:21\nTop bat badago seguru. Zu zara: TOP MANTA!\nUtzi erantzuna Larra(r)i Utzi erantzuna\nEguraldia. Kontsultatu AEMETeko iragarpena-erako Elgeta\nUrte zahar bazkaria\nIban Retolaza eta Enrike Elkoro 4 1/2 beteranoen pilota txapeldunak\nFAKAFAKA TEAM 2015\nAne Gallastegi Egaña\nArantxa Sanz(e)k FAKAFAKA TEAM 2015 bidalketan\ndanielo(e)k Sagardotegira irteera bidalketan\nubera(e)k Sagardotegira irteera bidalketan\nBaltxon(e)k Sagardotegira irteera bidalketan\nenrikito(e)k Sagardotegira irteera bidalketan


Sorterriko koplak - GARA\nEuria egiten duelarik sorterrian ere euria ari ote duen galdetzen dio bere buruari. Goizalban esna edo lo ote dauden etxekoak. Noiz ikusiko ote dituen. Izan ere, etengabeko arrangura da deserrituaren geografia\nMundua deritzogun bizileku honetan bada, inon izatekotan, sorterri izeneko bazter miresgarri bat. Irlarik maitatuena dela diote autore askok, horregatik nahi izaten du itzuli haurtzaroko irla horretara deserrian dabilenak. Deklinabide zaila baita deserriaren bakardadea sorterritik at dabilenarentzat. Bilatze eta atxilotze aginduen pean bizi da iheslari bihurtutako deserritua. Kartzela, tortura edo heriotza saihesteko egiten du ihes. Erbestea, deserrotzea ere biolentzia da, begi askorentzat ikusten ez den biolentzia, baina hor dena. Ezinak, beldurrak eta kezkak janda bizi da deserritua. Ez da inor, ez da inon ageri, zerrenda bilatuenen afixetan ez bada. Bere nostalgiaren plazentan aterpetzen da. Etimologikoki itzuli nahiak sortzen duen sufrimendua da nostalgia. Mal de pays diote frantsesez, saudade portugesez, herrimina diogu hemen. Deserrituak deportazioak jasan behar izan ditu, estradizioak ezagutu ditu, bahituak eta hilak izan dira. Edo, azkenaldion, euroaginduaren mehatxupean dabil, gobernu ezberdinen kapritxoetara. Ez dagoen lekukoa da deserritua. Pasaporte higatua da bere akordua eta zerua itsaso zikin bat dela begitantzen zaio.\nIheslari egin den deserritua ez da orainean bizi, egunerokoan baizik, eta egunak etorri egiten zaizkio, negu luzeen oroiminarekin; eta egunak joan egiten zaizkio, absentziaz beterik.\nDeserritua Czslaw Milosz-ek zioen eran dabil: aberria eta hizkuntza ukaturik. Hurbilekoak eskas dituela. Deserria ez da zerbait materiala, kanpokoa. Barruko urradura da. Galeraren sentsazioa da. Han izanik hona nahi izatea da. Hala, deserrituak herritik deserrirainoko lurralde zabala du bizibide, iraunbide, bazterbide edo sasibide. Ezin du memoriarik gabe bizi; memoria du zilbor-heste; hori da gelditzen zaion lotura afektibo bakarra. Deserritua bada eta ez da. Nahi luke eta ezin du. Beste izen batek bizi du, beste nortasun batez janzten da.\nSentipen gotortua zaio etxera egitearena, sorterrira itzultzearena. Mugak zedarritzen dio espazioa eta orainak denbora. Atzean utzi duenaren zama darama bizkarrean, aurrealdean duenari begiratzen dio eta bere baitan daraman hausturarekin bizitzen ikasi behar du. Horrela, deserritua Bayonne 17 panopetik pasa liteke edo auskalo nongo auzo trenean joan, nora ez, akaso, baina gogoak sorterrira darama etengabe. Euria egiten duelarik sorterrian ere euria ari ote duen galdetzen dio bere buruari. Goizalban esna edo lo ote dauden etxekoak. Noiz ikusiko ote dituen. Izan ere, etengabeko arrangura da deserrituaren geografia.\nBadira urte batzuk Joseba Sarrionaindiak sorterriari koplak idatzi zizkionetik. Gure imajinario kolektiboan oihaneko pagoak blai eta elaiak aireratuz txertatu zituenetik. Agian idaztea itzultzeko modua baita, deserrituari izena eta izana ematen dizkio; agian hitza ukendua da herriminez dabilenarentzat, irla kutun hori bizirik gordetzeko manera da. Agian akordatzen dela akordatzeko idazten du. Edo auskalo, agian hitzik gabe erabat desanparatua sentitzen delako. Ez zuen alferrik idatzi ofizio zaila dela exilioa Nazim Hikmet-ek.\nDeserrituak, non delarik ere, herrira nahi du beti.


Donâ€™t worry Indiako esklaboez, be happy gure merkealdietan\nHistoria > Kolonialismoa > Esklabotza\nLow cost egiteko modurik onena da etiketak zer ezkutatzen duen jakiten ez saiatzea. Ekoizleek nahiz saltzaileek produkzio kosteak jaisten jarraitu dezakete. Arropa berri merkez beztitu erosleari ispiluaren aurrean irudituko ez daukala erantzukizun handirik munduaren bilakaeran.\nAldiz, Zarako etiketan ondo miatuz gero...\nIndolinkspanish guneko irudian, Delhin berrikitan Zarak irekitako denda; itxuragatik berdin izan zitekeen Donostiakoa. Irudi horiekin kontraste gogorra egiten dute telebista frantseseko Cash Investigation programan ikusitakoek. 2012an bertan arropa erosle frantses gisa joan den kazetariari Inditexek Delhin dituen 2.000 azpikontratetako batek lan baldintzak azaldu dizkio: lanaldia goizeko 9etan hasi eta iluntzeko 9etan bukatzen dute, igandeetan arratsaldeko 6ak arte, astearen zazpi egunetan egiten da lan, atseden egunik ez, ordu estrengatiko ordainketarik ez, gehienezko 60 orduetatik oso goiti... Tailerreko ugazabak lotsagabe aitortuko dio kazetariari langileak horrela behartzea dela azpikontrata izatearen abantaila, Inditexen jakinaren gainean dagoela.\nZerua irabazita dauka Amancio Ortegak. Gizona obra karitatezkoak egiteko jaioa izaki, Espainiako Caritasi urteko aurrekontu osoaren %8 oparitu dio, kasik enplegu programatarako behar duena adina. Ortegak bere eran interpretatzen du kristauen fundatzaile Jesus Nazaretekoak esana: “Zure esku ezkerrak ez dezala jakin zer egiten duen eskuinak”. Posible baita esku ezkerra trebeziaz erabilita 20 milioiko limosnaz –40.000 milioi euroko fortunaren jabe izanik– Josafateko zelaiaren atakako zaindaria sobornatzearekin batera, eskuinaz baliatzea milaka morroi eta neskameri zintzurra estutzeko.\nInditex esatea, Amancio Ortegak sortutako inperioa alegia, da izendatzea Zara, Zara Home, Massimo Dutti, Pull & Bear, Bershka, Oysho, Kiddy's Class, Uterqüe, Stradivarius... Inditexek mugiarazi ditu 12.527 milioi euroko sarrerak 2010ean, 1.832 milioiko irabaziak, 5.527 komertzio mundu osoan, 103.201 langile. Janzkietan munduko liderra.\nTendentzia markatzen du Inditexek. Gazte askoren kontsumo ereduak laburbiltzerakoan “Zara belaunaldia” entzuten da. Bere negozio eredua irakasten zaie munduan enpresaburu izan nahi duten gazte guztiei. Horregatik, Inditexeko presidente Pablo Islak deitzen dituelarik kazetariak urteko emaitzak aurkezteko, zein zoro ausartuko da munduko gizonik boteretsuenetako bati galdera deserosorik egitera? Ez bada erreportari gazte atzerritar bat...\n“Telebista frantsesetik nator eta inporta ez bazaizu galdera batzuk dauzkat zuri egiteko. Inditex munduko liderra da jantzigintzan eta famatua ingurumenaren defentsan, soldata duinen alde eta haurren lanaren kontra hartu dituen konpromisoengatik. Berretsi diezagukezu ez dela haurrik ari lanean Inditexentzako?”. Pablo Islak: “Nik esan dezaket gure kodigo etikoak arbuiatzen duela haurren lana. Eta horrelakorik hautematen diogun momentutik hornitzaileren bati, bermatzen dizut zorroztasunik handienez jokatzen dugula”.\nKazetaria ez du asebete, nonbait. Berriro galdezka ari denean harriduraz dauzka begira gainerako kolegak. “Guri iritsi zaigu agiri bat, seguruenik zuk ere badaukazuna, zeinetan azaltzen baita 14 urtetik 16 arteko haurrak ari direla lanean zuentzako. Jakin nahi genuke zergatik ari diren haurrok beharrean Inditexentzako, ez zaintzeagatik, haurrak merkeagoak direlako...”. Pablo Islak: “Hasteko, zure galdera ikaragarri iraingarri aurkitzen dut...”. Hau ez da prentsaurreko normala.\nSegi kazetari gazteak berriro, badauzkatela agiriak erakusten dutenak Inditexek oso ondo dakiela guztiaren berri, 2009an Delhin egindako auditoria batek garbi azaltzen zuela gutxieneko soldatak ez direla errespetatzen eta haurrak erabiltzen direla lanean, eta hala ere horrela dagiten hornitzaileek konpainiarentzako zerbitzuan darraitela. “Beraz, guk zera jakin nahi dugu: kosteak jaistea denean kontua, zein mugataraino iritsi daiteke?”\nIkusi behar da, Interneten dago gaztelaniazko azpitituluz, frantsesezko bigarren kate publikoak joan den maiatzean Cash Investigation programan eskainitako Toxic Fringues (Parpail pozoitsuak) dokumentala. Prentsaurrekoa osorik hor agertzen da.\nCash Investigationeko ekipoari norbaitek informazio konfidentziala eskuratu zion duela hilabete batzuk. Indian Inditexentzako produktuak ekoizten dituzten konpainietako lan baldintzen auditoria bat da, konpainiak berak egina: The Indian Inditex’s Suplly Chain, Inditexek Indian daukan hornitzaile katea. Agiri horretan azaleratzen da Zara eta beste arropa merkeko denden arrakastaren gako ezkutuetako bat, hornitzaileen ezkutuko kostea.\nAgiriak ondorio beldurgarriak erakusten ditu: hornitzaileen %76,4ek ez ditu gutxieneko jornalak errespetatzen, baina okerragoa dena, fabrikatzaileen laurdenak umeak dauzka tailerretan.\nInditexek berak A-tik D-ra sailkatu ditu Delhiko hornitzaileak, A baldintza duinak betetzen dituztenak, D lanean haurrak darabiltzatenak. 2009an Delhiko 24 hornitzailetatik denak zeuden D sailean. Baina, gainera, 24 konpainia handi horiek mendean dauzkate 2.000 azpikontrata gehiago, Delhi osoan armiarma sarea legez hedatuak.\nTelebista frantseseko ekipoari USB batean heldu materialen artean bideoak ere badira, non Inditexek kontratatutako inspektorek bisitatzen dituzten tailer horietako batzuk. Arriskuz betetako instalazioak, higiene arazo larriak, lanerako zoko txiki itogarriak...\nBaina are gogorragoa: irudietan agertzen dira tailerrean josteko makinen oinetan lotan dauden gaztetxoak. Non bizi ote dira esklabook? Zenbat urte dituzte, 16 baino gutxiago, 14 baino gutxiago akaso? Inspekzioak ezustean harrapatu ditu, igarri zaie. Kazetariaren hitzak: “Munduko konpainia textil handienaz ari gara, nola iritsi da horretaraino?”.\nArgibidea Inditexen beste barne agiri batean eskaintzen du. TF2ko ekipoak dokumentalean erakutsi duenez, mundu osoko hornitzaileak baloratzerakoan Inditexek daukan baremoan, konpainia batek ez baditu betetzen soldata minimoak 76 puntuko zigorra jasotzen du, haurrak erabiltzen baldin baditu berdin, 76 puntu, baina hornitzailea azpikontrata klandestinoekin ari bada zigorra 2 puntukoa da, hori baizik ez. Bideoan agertzen diren umeen negreroak 2 puntuko zigorra baizik ez du jasoko.\nMadrilen Pablo Islak promes egin zion TF2ko ekipoari esplikazioak Parisen emango zizkiola. Dokumentalean bilduta dago, gogoangarria eszena. Espainiatik Inditexek Felix Poza Peña bidali du, gizarte erantzukizunaren zuzendaria. Ez bakarrik. Berekin etorri dira Zara-Franceko zuzendaria, krisi komunikazioko bi aditu, bizkartzainak... kazetarien lana Inditexentzako grabatuko duen bigarren ekipoa!\nPressinga prentsari. Elise Lucet, frantsesezko teleberrietako izarretako bat, ez da hain erraz toreatzeko kazetaria. Poza Peña azaltzen Inditexek 0 tolerantzia politika daramala, Lucet erakusten ezin defendituzkoa dela Delhin bertan 24 hornitzaile eta 2.000 azpikontrataren kontrola daukatela esatea...\nAste gutxiren bueltan, TF2ko ekipoak Inditexen gonbidapena jaso zuen Delhiko bere hornitzaileak zintzotu direla erakusteko. Ez da egia. 2.000 azpikontratetan esklabotzan diraute. Inditexek ez zuen esperoko kazetariak Indiaraino joaterik egia filmatzera, gutxiago ondoren TF2 publikoak erakustea.\nKanal honetan artxibatua: Esklabotza


Aurten ere buzkantzak barra-barra Garagartzako San Migel jaietan - Arrasate - Goiena.eus\nAurten ere buzkantzak barra-barra Garagartzako San Migel jaietan\nZuriñe Velez de Mendizabal 2013-09-27 13:00\nGaur hasi eta domekara bitartean ospatuko dituzte San Migel jaiak Garagartzan. Haur, gazte eta helduentzako ekintzak antolatu dituzte, eta nola ez, buzkantza jateko aukera ere egongo da ohiturari jarraituz. Aurten, 300 kilo prestatu dituzte.\nBadatoz San Migel jaiak Garagartzara eta domekara bitartean zer egin izango dute bertako bizilagunek. Ikurrina igota eta etxafuegoak botata hasiko dute jaia gaur, 19:00etan. Arrasateko trikitilariek kalejira egingo dute (19:30), Txinparta taldearekin dantzaldia egongo da (22:30) eta berakatz-zopa banatuko dute goizaldean.\nBihar eguerdian, umeen jolasak egingo dituzte. "Betiko jolasak berreskuratu gura izan ditugu, aspaldi egiten genituenak; arrautza koilaran eramatea, esaterako". Arratsaldean, Gorritiren animaliak eta meza (17:30) eta gauean Kaixo taldearekin dantzaldia (22:30) egongo dira.\nDomekan, aldiz, Kobateko IX. futbol partiduak jokatuko dituzte, Mondra, Urola, Uda, Fundacion Vitoria eta Garagartzako taldeen artean (10:00). San Migelen omenezko meza esango da (11:00) eta Txikitxu taldearen emanaldiaren ostean (13:00) auzo bazkaria egingo dute.\n300 kilo buzkantza\nEta ohiturari jarraituz, buzkantzak jateko aukera egongo da gaur eta bihar, auzetxean, 18:30ean hasita. Arrasateko Agirre-Etxe eta Otamendi harategiek izan dute, beste behin, horiek egitearen ardura. "Aste honetan buru-belarri ibili gara lanean. Bi harategien artean 300 kilo egin ditugu".


Droga-kontsumoa Amsterdamen ez da hutsegite morala, sistema amerikarren pitzadurak agerian utziz - Muinoa 2022\nDroga-kontsumoa Amsterdamen ez da hutsegite morala, sistema amerikarren pitzadurak agerian utziz\nAzken egunotan, estatubatuarrak hizketan-edo, zehatzago esanda, marmar egiten dituen argazki bat egiten ari da Interneten.\nGutxitan gustatzen zaigu aurpegira botatako egia, eta are okerrago egiten da egia hori gu baino zerbait hobea egiten ari den norbaitengandik datorrenean. Baina errealitate tristea zera da: gure goi mailako unibertsitate-sistemak, militar erraldoiak eta berrikuntza teknologikoaren balentria liluragarriak izan arren, Estatu Batuak izugarri atzetik daudela mundu osoko droga-politikari dagokionez. Eta argazki hori benetan zein kaskarrak garen beste oroigarri bat bihurtu da.\nMundu osoan, AEBek izen handia egin dute handi bizitzera infernuko herrialde gisa. Ethos islatzen dugu ez bakarrik gure obesitate epidemian eta su-potentzian, baizik eta gure diru-sarreren desberdintasunean eta "behe-klaseen jokabide" deritzonen arbuioan. Horregatik moralizatzen dugu drogen kontsumoa. Marihuana erretzen duten edo kokaina snorth egiten duten pertsonak ez dira osasungarriak ez diren gauzak egiten dituzten pertsona normalak, eta horrela tratatzen dugu gaur egun alkoholaren kontsumoa. Gaur egungo politikak gaizkile gisa ikusten ditu, eta zoritxarreko egia da laguntza jasotzea eragozten diela.\n"Kriminalizazioak, zalantzarik gabe, menpekotasuna duten pertsonei mezu bat bidaltzen die beren arazoak ez direla medikuak bakarrik, baizik eta, nolabait, moralki txarrak direla", esan zuen Howard Forman doktoreak, Montefiore Medical Center-eko Adikzio Psikiatrak, Medical Daily-ri. "Gizartetik baldintza hauek dituzten pertsonak espetxeratuz eta, nolabait, anputatuz gero, oztopoak jartzen ditugu berreskuratzeko eta gizartean orokorrean txertatzeko".\nKasu askotan, pertsonen portaera zerbait sakonagoarekin lotzeak tratamendua lortzen laguntzen die. Jendeak bere gaixotasuna legitimatua dela sentitzen duenean, errehabilitazio zerbitzuak bilatu ditzake. Halakoxe gertatzen da alkoholismoarekin eta Alkoholiko Anonimoekin, noizean behin garagardoa edo ardo kopa hain txarra ez izan.\nBaina, beste batzuetan, etiketak kontrako eragina du. Urte hasieran, Richmond-eko Unibertsitateko eta Minnesotako Unibertsitateko ikertzaileek aurkitu zuten American Medical Association-ek 2013ko ekainean obesitatea gaixotasun gisa birkalifikatzeak, gaixotasunak izateko arrisku-faktore gisa baino, jendea ez zegoenean baino osasuntsuagoa dela pentsatzera behartzen duela. gaixotasunaren etiketa. Obesitatea gaixotasun gisa sailkatzen zen pasarte bat irakurri ondoren, obesoek dieta eta pisuaren kudeaketa gutxiago balioesten zuten, eta gero kaloria gehiagoko ogitarteko bat aukeratu zuten beste bi taldeekin alderatuta. Etiketa izan zen, ikertzaileen esanetan, jendeari beren pisua finkotzat ikusten zuena.\nOrokorrean, gauza bera gertatzen da droga-mendekotasunarekin, eta droga nahikoa gogorra bada, noizbehinkako erabilera ere bai. Amsterdameko abisu-seinaleak: "Ez zaituztete atxilotuko Amsterdamen drogak kontsumitzeagatik" dio, oinezkoei laguntza eskatzeko telefono zenbaki bat eskaini aurretik. Hori gertatzen da Herbehereetako jarrerak droga-kontsumoarekiko nahikoa laxoak direlako bost gramo marihuana eta gramo bat kokaina edo heroina edukitzea eta erabiltzea ahalbidetzeko, poliziak zigorra ezarri aurretik.\nEstatuan, ikusten dugun joera itxaropentsuena jarrerak alda daitezkeela da. Azken inkestek erakusten dute estatubatuarrek marihuanaren inguruan duten sentimenduak legeztatzerantz okertzen direla oraindik, alde txiki batez bada ere. Gallupeko adituek, inkestaren atzean dagoen erakundea, susmatzen dute kidetasun politikoa dela oraindik ere norbaitek lapiarekiko jarrera laxoagoen alde egiten duen ala ez adierazteko. Iazko igoeratik ehuneko 58ko onespenera jaitsi zen hau, Colorado eta Washingtonen erabateko legeztatzearen ondoren, agian Coloradon jangarriekin eta umeei eragiten dieten kalteekin lotutako polemika mordoak azalduta.\nForman-ek susmoa du kulturak paper nagusi bat duela migrazio hori arintzeko. AEBak arrazoi askorengatik dira bakarrak, baina batez ere aniztasunagatik. Biztanleria homogeneoagoa duten herrialdeek nazio mailako droga-arazoak arazo kolektibo gisa ikusteko joera izan dezakete, eta hemen AEBetan, berriz, komunitate bat beste baten aurka jartzen da. Hautsitako sistema konpontzeak, non espetxeratzea erantzuna den eta, beraz, gutxiengoak bidegabe zigortzen dituena, konpromisoa eskatzen du, Formanek esan du.\n"Droga-tratamenduko esku-hartze gisa, denok ados gaitezke espetxeratzeak izugarri huts egin duela", esan zuen. "Ozena litzateke marihuana kriminalizazioaren eta legeztatzearen arteko sistema bat".\nAbiadurako txartel batekin konparatzen du, geroko arau-hausteak saihesteko lana lortzen duena, jende gehienak nahiago baitu txartel bat saihestu, baina ez du prozesuan pertsonaren izaerari buruz ezer esan behar. "Sinetsita nago", esan zuen, "pertsona ez dela epaitu behar beren patologiagatik, baizik eta osasun hoberena berreskuratzen lagundu behar zaiela".\n11 modu zure sistema immunologikoa indartzeko eta indartzeko COVID-19 Delta aldaeraren gorakadaren artean\nDelta aldaerarengandik babestuta egoteko, hona hemen immunitatea modu naturalean nola areagotu eta osasuntsu mantentzeko\nCOVID-19aren aurkako txertoen abisu berriek ez dute esan nahi segurua ez denik - Bigarren mailako efektuak salatzeko sistema funtzionatzen ari dela esan nahi dute\nJohnson & Johnsonen txertoa zenbait gertakari kaltegarri arraroen arriskua handitzearekin lotuta egon den arren, txertoa segurua da oraindik erabiltzeko\nEz, txertoen albo-ondorioek ez dizute esaten zure sistema immunologikoak COVID-19tik nola babestuko zaituen\nEz dago froga zientifikorik txertoaren albo-ondorio nabariagoak dituen norbait COVID-19tik hobeto babestuta dagoenik. Eta ez dago arrazoirik berezko erantzun gehiegizkoa izateak zure erantzun moldakorra hobetuko lukeenik\nDroga-nahasketa batek gogoraraztea eskatzen du


Urtarrilaren 13an, Lehen Hezkuntzako 6. mailako ikasleek aukera izan zuten Bigarren Hezkuntzako informazioa eskuratzeko. Goizean, DBHri buruzko informazio orokorra eta Egapeko Bigarren Hezkuntzako zentroaren berri (irakasleak, ordutegiak, arloak...) izan zuten. Euren gelara DBHko orientatzailea, ikasketa burua eta DBH 1. mailako bi ikasle bertaratu ziren informazioa zabaldu eta ikasleen galderak erantzun eta zalantzak argitzeko.\nArratsaldez, berriz, 6. mailako ikasle eta tutoreen bisita jaso genuen DBHko eraikinean. Gelaz gela ibili ziren eta bakoitzean jarduera desberdinak egiteko abagunea izan zuten DBHko irakasleen laguntzaz, laborategian esperimentuak egin zituzten, teknologiako gelan bertako proiektuen berri jaso zuten, matematikako erronkak planteatu eta askatzen saiatu ziren, eta azkenik, ikastolan lantzen diren hizkuntza diferenteen berri jaso zuten.\nEgun polita eman genuen eta LHko ikasleei eta DBHko irakasleei elkar ezgutzeko aukera eman zigun jarduerak.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Biharteanek Silikona Likidoan espezializatutako mugaz gaindiko Poloa sortu du\nAlbisteak2013ko Otsailaren 14aBiharteanek Silikona Likidoan espezializatutako mugaz gaindiko Poloa sortu duBiharteanek, Mugaz Gaindiko Merkatal Ganberak, Gipuzkoako eta Iparraldeko 5 enpresek osatutako silikona likidoan espezializatutako mugaz gaindiko poloa sortu du.\nBaiona eta Gipuzkoako Merkatal Ganberek silikonaren sektorea “hazkunde jarraitu” batean bizi zela ikusi zuten, eta hori dela eta Gipuzkoako zein Frantziako hainbat enpresekin jarri ziren harremanetan, kontaktu horien ondorioz, Silikonaren Poloa eratzeko.\nPolo hori, mugaren bi aldetako 5 enpresez eta 2 Teknologia Parkez osatua dago eta bere helburua “Euskal Herriko jarduera industrialari, diseinuari eta Silikona Likidoaz egindako elementuen ekoizpenari ikuspena” modu bateratuan ematea da.\nBiharteanen esanetan, Poloan batu diren bost enpresek sektore honetako balio kate osoa osatzen dute, diseinutik hasi, molde zehatzen fabrikazioa eta piezen ekoizpena arte. Teknologia Parkeek berriz, ikuskaritza teknologikoa eta formazioa ematen diote proiektuari. Talde estrategiko hori osatzen duten enpresak Cauchopren, Cilkautxo, EBL Polyester, Olaberria eta Tajo dira.Itzuli


JÉRÔME BEL, PIPPO DELBONO EDO GABINO RODRÍGUEZ BEZALAKO NAZIOARTEKO ARTISTEK ETA EUSKAL KONPAINIEN PARTAIDETZA GARRANTZITSUAK MARKATUKO DUTE BAD-EN – BILBOKO ANTZERKI ETA DANTZA GARAIKIDE JAIALDIAREN XVI. EDIZIOA – Bilbao Kultura\nHome » Berriak » Bilbao Kultura @eu » JÉRÔME BEL, PIPPO DELBONO EDO GABINO RODRÍGUEZ BEZALAKO NAZIOARTEKO ARTISTEK ETA EUSKAL KONPAINIEN PARTAIDETZA GARRANTZITSUAK MARKATUKO DUTE BAD-EN – BILBOKO ANTZERKI ETA DANTZA GARAIKIDE JAIALDIAREN XVI. EDIZIOA\nJÉRÔME BEL, PIPPO DELBONO EDO GABINO RODRÍGUEZ BEZALAKO NAZIOARTEKO ARTISTEK ETA EUSKAL KONPAINIEN PARTAIDETZA GARRANTZITSUAK MARKATUKO DUTE BAD-EN – BILBOKO ANTZERKI ETA DANTZA GARAIKIDE JAIALDIAREN XVI. EDIZIOA\n8 urria, 2014\nBilboko Udaleko Kultura eta Hezkuntza Sailak antolatutako jaialdia URRIAREN 22an hasiko da, BAD-ek eta Laurentzi Produccionesek ekoiztu duten, Carlos Gilen testua duen eta Lander Iglesiasek zuzendu duen “Cuarteto del Alba” lanaren Bizkaiko estreinaldiarekin, Arriaga Antzokian (20:00etan).\nBAD-ek hogei bat konpainiaren azken lanak ekarriko ditu, horietatik erdia euskaldunak, eta talde hauek euren lanak estreinatuko dituzte: Metrokoadroka, Horman Poster, Olatz de Andrés, Khea Ziater eta Naiara Mendioroz eta Javier Murugarren.\nNazioarteko proposamenen artean, Lagartijas tiradas al sol konpainia mexikarraz gain, BAD-en ekoizpena duen Marco Canaleren “El futuro empezó ayer” lanaren estreinaldia edo urte luzez Europan lanean aritu ostean, euren lanak Euskadin lehen aldiz aurkeztuko dituzten Olga Mesaren eta Olga de Sotoren lanak azpimarratu behar dira.\nJaialdia AZAROAREN 2ra arte ikusi ahal izango da jada ohikoak diren eszenatokietan, BilbaoArte, La Merced, Sala Rekalde, La Fundición, Muelle 3, Guggenheim Museoko auditorioa, Bilborock, Deustuko kiroldegia, Arriaga antzokia eta, berrikuntza gisa, Arriaga plazak Cielo Raso euskal dantza konpainiaren aire libreko inaugurazio lana jasoko du (urriaren 22an, arratsaldeko 19:00etan). + INFO: www.badbilbao.com\nEuskal sorkuntza berriak eta nazioarteko konpainia gehiagoren presentzia handiagoak markatuko dute Bilboko Udaleko Kultura eta Hezkuntza Sailak antolatzen duen BAD-en – Bilboko Antzerki eta Dantza Garaikide Jaialdiaren edizio berria. Gure hiriko hamar bat eszenatoki hartuko ditu URRIAREN 22tik AZAROAREN 2ra.\nGuztira, programazioak 14 estreinaldi jasotzen ditu –nazioarteko lanak Euskadi mailako estreinaldiak izango dira, eta gainerakoak erabateko estreinaldiak– eta jaialdiaren hiru koprodukzio lan, Olatz de Andrésekin, Claudia Diasekin eta Laurentzi Produccionesekin, hain zuzen ere. Azken ekoizpen lan hori izango da, hain zuzen ere, BAD-en edizio hau zabalduko duena, URRIAREN 22an, Arriaga Antzokian (20:00etan), Carlos Gilen testua eta Lander Iglesiasen zuzendaritza dituen “Cuarteto del Alba” lanarekin.\nBAD 2014ko programazio osoa gaur goizean aurkeztu dute Bilbon Ibone Bengoetxea Bilboko Udaleko Kultura zinegotziak eta Alicia Otxandategi BAD-eko zuzendariak.\nNazioarteko programazioari dagokionez, BAD-ek, Europa mailako antzerki dokumentaleko lan garrantzitsuenetako bi programatu ditu: Italiako antzerki garaikideko artista garrantzitsuenetakoa den Pippo Delbono italiarraren “Racconti di Giugno” –Guggenheim Museoaren auditorioan, URRIAREN 28an, arratsaldeko 19:00etan– eta dantzaren berrikuntzan eragin gehien duenetakoa den Jérôme Bel dantzari eta koreografoaren “Cedric Andrieux” –La Merceden, URRIAREN 25ean, gaueko 21:30etan–.\n“Racconti di Giugno”, Pippo Delbonok sortutako bakarkako lan bakarra da. Bertan bere bizitza aztertzen du, familiarekin, maitasunarekin eta antzerkiarekin erlazionatuta; konfidentziaren eta konferentziaren erdibidean, ikus-entzuleekin partekatzen du bere bilaketa existentziala eta antzerki munduari dagokiona, eta hori, bizitzeko arteari buruzko ez ohiko lekukotza da. Bitartean, Jérôme Belek, Cedric Andrieuxen, Merce Cunninghamen konpainiako dantzari ohi baten, biografia sortzen du. Belek lehen aldiz aurkezten du Euskadin dantza garaikidetik egiten duen ibilbidea, Cédric Andrieuxen bizitzako esperientzian oinarrituz.\nBeste alde batetik, Lagartijas tiradas al sol konpainia mexikarrak “Montserrat” bakarkako lana aurkeztuko du La Fundiciónen, URRIAREN 27an, gaueko 21:00etan. Lan horretan, Gabino Rodríguez mexikarra amaren bila hasiko da, errealitatearen eta fikzioaren arteko muga liluragarrian. Erreferentziazko konpainia da Mexikon, eta lehen aldiz heldu da Euskadira, jada Paris, Brusela edo Zurich bezalako jaialdietatik igaro den lan horrekin.\nHorrez gain, BAD-eko edizio honek, Olga Mesa eta Olga de Soto bezalako bi artistaren lana ezagutzeko aukera emango die Bilboko ikus-entzuleei. Artista horiek hemen aurkeztuko dituzte euren lanak, berriro ere, urte luzez Estatutik kanpo lanean aritu ostean. Olga De Sotok aurrera jarraitzen du dantzaren historiaren berreraikuntzarekin, “Tras las huellas de La mesa verde: Una introducción” performance dokumentalean, –La Merceden, URRIAREN 28an, gaueko 21:30etan–. Valentzian jaio baina Bruselan bizi den koreografo, dantzari eta dantza ikerlari hori, azken urteetan, Europako dantza garaikidearen alorrean gero eta indar gehiago lortu duen XX. mendeko dantzaren memoria ikertzeko eta berreskuratzeko mugimenduaren bultzatzaileetakoa da. Iaz, Belgikako Egile eta Konposatzaile Dramatikoen Elkartearen Sari Nazionala jaso zuen, Arte Eszenikoen kategorian, bere ibilbidea dela eta.\nOlga Mesa koreografo eta ikus-artistari dagokionez, bere ezaugarri nagusiak, esperimentazioan oinarrituz ikus-arteak eszenara eramatea eta hizkuntza intimoa eta pertsonala sortzea dira. Kamera bere konplize bilakatu du, eta hari esker espazioaren/denboraren esperientzia eta begiradak, antzezlearen eta ikus-entzule/subjektuaren eta objektuaren arteko formulazioa uztartzen ditu. Bere sorkuntza lanak Europan, Hego Amerikan, Estatu Batuetan eta Afrikan aurkeztu ditu. La Merced aretoak jasoko du, URRIAREN 31n, gaueko 21:30etan, “Carmen: Shakespeare Acto 1” lanaren Euskadiko estreinaldia.\nBAD-eko nazioarteko programazioaren barruan, BAD-ek ekoiztutako bigarren piezaren estreinaldia ere azpimarratu behar da, Marco Canalek, 2011. urtean ikusi ahal izan zen “La puta y el gigante” lanaren ondoren egin duen bigarren pieza. “El futuro empezó ayer” lanaren erabateko estreinaldiak emango dio amaiera jaialdiaren edizio honi, AZAROAREN 2an, arratsaldeko 20:30etatik aurrera, La Merceden. Antzerki biografikoaren barruan dagoen lan hori, minari buruzko lana izan zen hasieran, bere etxean, familia barruan, bizi izandako haurtzaroko minari buruzkoa. Marco Canaleren lanak, bizitzak eta antzerkiak bat egiteko eta elkar elikatzeko ahaleginak egiten dituzten prozesuetatik sortzen dira.\nBAD 2014ko nazioarteko programazio guztia antzerki dokumental eta biografikoan dago zentratuta, eta Pablo Fidalgo idazle eta sortzaile eszenikoarekin elkarlanean, Europako eta Latinoamerikako alor horretako artista garrantzitsuenak aukeratu dira.\nEUSKAL SORKUNTZA BERRIA\nBAD-en aurtengo programazioaren beste ezaugarri bat, euskal sorkuntza berriaren barruan sartu daitezkeen konpainien presentzia garrantzitsua da. Konpainia horiek euren azken lanak aurkeztuko dituzte ikus-entzuleen aurrean. Horrela, Metrokoadroka & J.B. Pedradasen “Salto” (euskaraz), Horman Posterren “Magia Sinpatikoa” dantza-performance eleanitza (euskaraz), Khea Ziaterren “Not (never on time)” eta Naiara Mendioroz & Javier Murugarrenen “Bi – hots” erabateko estreinaldiak izango dira.\nAzpimarratu behar da, baita ere, BAD-ek oso esfortzu garrantzitsua egin duela eszenako ekoizpenari laguntzeko, jaialdian estreinatuko diren zenbait koprodukzioren bitartez. Laurentzi Produccionesen “Cuarteto del Alba”, Olatz de Andrésen “El cielo ahora”, Claudia Dias artista portugesaren “Algo valioso se agota” eta Sleepwalk Collective taldearekin ekoiztutako “Domestica” lanak dira. Azken horren ekoizpenean Terrasako Joera Berrien Jaialdiak, TNT-k, ere hartu du parte, eta bertan aurkeztu zen irailaren 27an.\nOlatz de Andrés, koreografoa eta Muelle 3 dantza eta sorkuntza gunearen kudeatzaileetako bat da. URRIAREN 25ean eta 26an La Fundiciónen estreinatuko den “El cielo ahora” lanak El Conde de Torrefielen laguntza dramaturgikoa du. “Privolva” bere azken lanarekin, hori ere BAD-en estreinatua, Madrid 2013 Koreografia Lehiaketaren lehen saria lortu zuen.\nBESTE ESZENATOKI BATZUK\nBilborockek ikuskizun bakarra jasoko du aurten, Euskadin BAD-en barruan estreinatuko dena. Playgrounden (Xavier Bobés) “Monstruos” lana da. Playground, 2003an Xavier Bobések sortu zuen objektuen antzerki konpainiaren izena da. Playground jolas eszenikoa ere bada, eguneroko objektuaren munduaren lan eta ikerketa metodoa, imajinaziozko munduan gertatzen diren testuinguru harrigarrietako diskurtso berriez hornitua. BAD-en lankidetza aktiboa duen Terrassako TNT jaialdiaren koprodukzioa da. Leku kopuru mugatua duen ikuskizun horrek bi emanaldi izango ditu, urriaren 29an.\nBerrikuntza gisa, BAD-en edizio hau, Cielo raso konpainiaren dantza ikuskizun batekin inauguratuko da, Arriaga plazan (URRIAK 22, arratsaldeko 19:00etan). “Carnaval”, 20 minutu irauten dituen pieza laburra da, eta kalera irteten da, oraindik beharbada jaialdiarekin harremanik izan ez duten pertsona guztiak erakartzeko, antzerki eta dantza garaikideak ikus-entzule guztiei asko eskaintzeko duela erakusteko.\nBeste proposamen batzuen artean, BilbaoArtek bideo-sorkuntza sekzioa jasoko du beste urte batez, ZINEBIrekin elkarlanean, dantza eta antzerki garaikidearekin erlazionatutako film laburrak eskainiz. BilbaoArte izango da, baita ere, film laburrez osatutako saioaren aurrekari izango den “North Star Canada 240” (15 min) lana eskainiko den eszenatokia. Lan horrek saria lortu zuen Madrid 2012 Koreografia Lehiaketaren 26. edizioan.\nRuemaniak euskal konpainiak “Sergei” aurkeztuko du. Eskainiko den lekura, Deustuko kiroldegira, egokituta dagoen ikuskizuna (site – specific). Leku kopurua 40 pertsonakoa izango da emanaldi bakoitzean. Mugatua izango da, baita ere, Macarena Recuerdaren “That´s the story of my life” performanceak jarraitzeko leku kopurua –URRIAK 25, arratsaldeko 19:30ak, Errekalde Aretoa–.\nOhikoa denez, BAD-ek lekua gordeko du prestakuntzarako eta profesionalen arteko esperientzien trukaketarako. Horrela, Muelle 3k, master class intentsiboa jasoko du Pippo Delbono antzezle, zuzendari eta orain zinegile ere baden artistaren eskutik. Pippo Delbonok bere lan egiteko moduari, erkidegoan bizitzeari eta, Bobó bere antzezle fetitxearen aurkikuntzari buruz hitz egingo du. Horrez gain, Macarena Recuerdak “Cuentame en imágenes” tailer intentsiboa eskainiko du URRIAREN 27an eta 31n BilbaoArten, ikusten denaren bitartez narrazio posibleak eraikitzeari buruzkoa. Tailer hori, urriaren 25ean bere “That´s the story of my live” lana Errekalde Aretoan eskaini ondoren etorriko da. Lana, objektuen animaziorako stop-motion teknologiaren bitartez kontatutako ikus-entzunezko autobiografia da.\nEuskadiko Dantza Elkarteak (ADDE) mahaingurua antolatu du URRIAREN 25ean, Errekalde Aretoan, euskal dantzaren internazionalizaziorako zenbait proposamen aztertzeko helburuz.\nIkuskizun guztiek 10 euroko prezioa izango dute txarteldegian erostean, eta 8 euro aurretiko salmentan edo internetez erosten badira. Aurreko edizioetan bezala, BONOBAD erosteko aukera egongo da, 20 eurokoa (3 ikuskizun) eta 50 eurokoa (10 ikuskizun). Prezioei, aurretiko salmentari eta erreserbei buruzko informazio guztia jaialdiko webgunean (www.badbilbao.com) jaso daiteke, eta urriaren 14tik aurrera, Errekalde Aretoan egongo den informazio bulegoan.\n← EKIALDE ERTAINEKO SOINUAK, FOLKA, POP-ROCKA ETA MUSIKA GARAIKIDEA DIRA URRIRAKO PROPOSAMENAK “POLTSIKO MUSIKA” PROGRAMAREN BARRUAN\nJOSÉ SACRISTÁN ANTZEZLEAK ANTONIO MACHADOREN IRUDIARI BURUZKO ERREZITALDIA ESKAINIKO DU ASTEAZKENEAN, BILBAOPOESIA LITERATUR JAIALDIAREN BARRUAN →


Enpresa Erakunde Publikoko Administrazio Kontseiluak, 2009ko uztailaren 27ko bilkuran, 2009ko Kontxako Banderaren deialdia egitea erabaki du. Deialdiak honako oinarri hauek kontuan hartuta\n1. Kontxako Banderaren Antolamendua.\n1.- DONOSTIA KULTURAk, hiriko Udalaren ordezkari gisa, “Kontxako Bandera” izeneko estropada antolatzeko eskuduntza du.\n2.- “Kontxako Bandera” lehiaketan sailkapen-probak zein finaleko estropadak sartzen dira.\n2. Donostiako tripulazioen arteko sailkapen-probarako data.\nDonostiako tripulazioen arteko sailkapen-proba 2009ko abuztuaren 17an, 19:00etan, egingo da, hala badagokio.\n3.- Sailkapen-proba orokorrerako data.\nGainerako zazpi tripulazioak sailkatzeko proba abuztuaren 30ean, osteguna, 18:30ean egingo da.\n4.- Finaleko estropadak jokatzeko datak.\nFinaleko estropadak 2009ko irailaren 2an eta 9an egingo dira, eguerdiko 12:00etan.\n5. Antolakuntzaren laguntzaileak.\nDONOSTIA KULTURA, Kontxako Banderaren antolatzaile den aldetik, elkarlanerako hitzarmenak egin ditzake arraun-elkarteekin, kirol-federazioekin, arbitroen elkargoekin eta beste edozein erakunde publiko edo pribaturekin.\n1.- Estropadetan parte hartzeko inskripzioak 2009ko abuztuaren 21aren 12:00ak baino lehen egin beharko dira. Interesa duten tripulazioek idatziz aurkeztu beharko dituzte inskripzioak. Inskripzio-orriak, Donostiako DONOSTIA KULTURA EEPren bulegoetan (Konstituzio Plaza, 1 - 20003 Donostia), fax bidez 943.48.11.77 zenbakira bidali, edo posta elektronikoz, donostiakofestak@donostia.org helbidera igorrita aurkeztu ahal izango dituzte.\n2.- Lehiaketan parte hartu nahi duten tripulazioetako arraunlariek, dagokion federazioak emandako autonomia- eta/edo estatu-mailako lizentzia izan behar dute.\n3.- ARC ligan parte hartzen duten eta jada Gipuzkoako Lurralde Txapelketan parte hartu duten Gipuzkoako tripulazio guztiek hartu ahal izango dute parte.\n4.- Traineruen TKE liga osatzen duten tripulazio guztiek ere hartu ahal izango dute parte bertan.\n5.- Honakoek ere eskatu ahal izango dute inskripzioa:\na.- Traineruen Espainiako Txapelketan 1. eta 2. Sailkatuek\nb.- Traineruen Euskadiko Txapelketan 1. eta 2. sailkatuek\nc.- TKE ligan parte hartzen ez duen arren, izena emateko dataren aurretik egindako estropadako Ligan puntuaziorik onena duen Galiziako tripulazioak.\nd.- TKE ligan parte hartzen ez duen arren, izena emateko dataren aurretik egindako estropadako ARC – 1 ligan edo bere baliokide den ligan puntuaziorik onena duen Kantabriako tripulazioak.\ne.- TKE ligan parte hartzen ez duten arren, inskripzioa amaitzeko dataren aurretik egindako azken jardunaldian ARC-1 ligan puntuazio onena lortu duten lehenengo hiru tripulazio bizkaitarrek.\nf.- Iparraldeko tripulazio batek. Tripulazio bat baino gehiago baldin badago, inskripzio-dataren aurretik egindako estropaden azken jardunaldian ARC-1 edo honen baliokide den ligako sailkapenean aurretik dagoenak hartu ahal izango du parte.\ng.- Goian aipatu diren ligetan parte hartzen duen Asturiasko tripulazioak. Tripulazio bat baino gehiago baldin badago, inskripzio-dataren aurretik egindako estropaden azken jardunaldian parte hartzen duten ligan puntuazio altuena duen traineruak hartu ahal izango du parte.\n6.- Bete beharreko baldintza izango da, kasu guztietan, izen ematea eskatzeko, dagokion lurraldeko edo probintziako ligan parte hartzea.\n7.- Arraun-elkarte bakoitzeko tripulazio batek soilik eman ahal izango du izena.\n8.- Tripulazioak estropadetan eramango duen kamisetaren kolorea jakinarazi beharko da inskripzio-eskaeran.\n9.- Kontxako Banderan inskribatzeak oinarri hauek eta Araudi honetako 18. Oinarrian ezarritako arautegiak oso-osorik onartzea dakar.\n7. Estropadetako organoak.\nHonakoak izango dira estropadetako organoak:\na.- Estropadaren Antolakuntza Batzordea.\nBatzordeko kide izango dira DONOSTIA KULTURAko Lehendakaria eta Lehendakariordea, Donostia Kultura Festak-eko Zuzendari Teknikoa eta entitateak izendatutako gai honetan aditua den beste pertsona bat. DONOSTIA KULTURAk probaren antolamenduarekin zuzenean lotzen diren entitateei Batzordean parte hartzeko eska diezaieke, baldin eta entitate horiekin askotariko hitzarmenak sinatuta badituzte.\nb.- Estropadetako epaimahaia.\nDONOSTIA KULTURAko lehendakariak, Arraunketako Euskadiko Federakuntzak adierazitako arbitro-epaileen artean izendatuko ditu epaimahaiko kideak, beti ere Donostia Kultura Festak-eko Zuzendari Teknikoak proposatutakoari jarraituz. Epaimahai horrek estropadetan arau teknikoak eta kirol-arauak betetzen direla zaindu beharko du. Aitzitik, ez da bere eskumenekoa izango kaleen eta txanden zozketa egitea, ezta antzeko beste antolamendu-zeregin batzuk ere.\nEpaimahaiaren eta bertako kide bakoitzaren erabakiak berehala bete beharko dira.\nTxanda bakoitza amaitzean, parte hartu duten tripulazioek erreklamaziorik jarri ote duten egiaztatuko du Epaileak. Erreklamaziorik ez badago eta epaileak estropada ontzan ematen badu, bandera zuria altxatuko du. Lehorreko epaimahaiak, hala irizten badio, erabaki hori berretsiko du bandera zuria altxatuta, eta ziabogetako Epailearen egiaztapenaren zain geratuko dira.\nEstropada amaituta, Epaimahaiak akta idatziko du. Bertan, honako puntu hauek adieraziko dituzte:\nEgindako erreklamazioak, halakorik baleude.\nGertakariak edo oharrak, halakorik baleude. Bereziki, estropadaren ondorioz gertatutako eta estropadaren antolakuntza-batzordeak ezagutu behar dituen gaiak aipatuko dira.\nEstropada bakoitzeko akta, Epaimahaiak izenpetu ondoren, estropadaren antolakuntza-batzordeari emango diote.\nEstropadan parte hartu duten klubetako ordezkariek akta eskatu ahal izango dute bertan jasotakoa ezagutzeko.\n8. Antolakuntza Batzordearen bilerak, estropaden aurretik.\n1.- Donostiako trainerua sailkatzeko probaren aurretik Antolakuntza Batzordeak egin beharreko bilkura abuztuaren 17an, 18:00etan, egingo da Donostiako Udaletxean, eta parte hartuko duten tripulazioetako ordezkariak izango dira bertan.\n2.- Sailkapen-proba orokorraren aurretik Antolakuntza Batzordeak egin beharreko bilkura abuztuaren 30ean, 16:30ean, egingo da Donostiako Udaletxean, eta parte hartuko duten tripulazioetako ordezkariak izango dira bertan.\n3.- Irailaren 2ko eta 9ko proben aurretik Antolakuntza Batzordeak egin beharreko bilkura egun horietan bertan 10:00etan egingo da Donostiako Udaletxean, eta parte hartuko duten tripulazioetako ordezkariak izango dira bertan.\n1.- Tripulazio bakoitzak hamahiru arraunlari eta patroia izango ditu. Estropadaren jardunaldi batetik bestera arraunlariak aldatu nahi badira, aulki finkoko Estropadetarako Arautegian xedatzen denari jarraituko zaio, 18. oinarrian ezarritakoaren arabera.\n2.- Estropadaren ikusgarritasuna eta zuzentasuna zaintzeko, tripulazio guztiek beren tripulazioaren kamiseta jantzi beharko dute portuko arrapalatik irteten direnetik bertara iristen diren arte, hau da, izena emateko eskaeran adierazitako kolore bereko kamiseta eraman beharko dute. Salbuespen gisa, txandala edo antzeko ezaugarrietako kirol-arropa erabili ahal izango da, baldin eta baldintza klimatikoek edo kirol-baldintzek hala eskatzen badute. Haatik, arropa horietan babeslearen izena edo logotipoa, elkartearen izena, ordezkatzen duten herriaren izena eta traineruaren izena besterik ez da azalduko.\n1.- Estropadetan erabiltzen diren traineruek 18. oinarrian ezartzen denaren arabera aplikatzekoak diren arauak bete beharko dituzte pisuari, neurriei eta ezaugarriei dagokienez. Federakuntzako arau horiek ere aplikatzekoak izango dira traineruaren gainerako elementuei dagokienez (ordezko arraunei, palkei eta abar).\n2.- Elkarte parte-hartzaileei behar bezala jakinaraziko zaien egunean eta orduan pisatuko dira ontziak. Proba egiteko erabiliko den ontziratze-eremutik hurbil jarritako baskulan egingo da hori.\n3.- Traineruek beren izena eta ontziaren babeslearen izena izan dezakete idatzita, baita elkartearen eta ordezkatzen duten herriaren izenak ere.\n4.- Espresuki debekatzen da ontzietan edo arraunlarien gainean edo beren arropetan babeslearena ez den beste edozein inskripzio, pankarta, txartel edo elementu propagandistiko eramatea.\n5.- Kontxako Banderaren antolakuntzak, probaren garapena hobetzeko eta optimizatzeko, ontziek gailu teknikoren bat eramatea erabakitzen badu, parte hartzen duten klubek onartu egin beharko dute gailu tekniko horiek beren ontzietan jartzea. Baita ere onartuko beharko dute, beraien ontzietan audio edo/eta irudi elementuak jartzea. Mota honetako gailuak zein ontzik eraman behar duten, zozketa bidez erabakiko da estropadaren eguneko ordezkarien bileran.\n11. Donostiako traineruen sailkapena.\n1.- Donostiako traineruak sailkatzeko estropada irabazten duen trainerua sailkatuko da Kontxako Banderarako.\n2.- Traineru hori Deialdi honetako 4. oinarrian arautzen den proban lehiatuko da, eta proba horretan finaleko estropadetarako sailkatzen diren beste zazpi traineruekin arituko da, beti ere sailkapen-estropadaren aurreko igandean ARC-1 ligako aurreneko zortzi tripulazioen artean sailkatua badago.\n3.- Donostiako klub bakarra bertaratzen bada, automatikoki sailkatuko da Kontxako Banderan parte hartzeko, beti ere sailkapen-estropadaren aurreko igandean ARC-1 ligako aurreneko zortzi tripulazioen artean sailkatua badago.\n4.- Oinarri honetan adierazitako bidetik sailkapena lortu ez duten Donostiako klubek, estropaden aurretik egiten den sailkapen-estropadan parte hartu ahal izango dute.\n12. Aurretiazko sailkapen-estropada.\n1.- Kontxako Banderan parte hartzeko interesa duten tripulazioak guztira zazpi baino gehiago badira, Kontxako Banderako estropadan parte hartuko duten zazpi traineruak hautatzeko aurretiazko estropada egingo da.\n2.- Antolakuntza Batzordearen eta tripulazio bakoitzeko elkarteen ordezkarien arteko bilera egingo da araudi honetako 8.2. artikuluan aditzera eman den egunean eta orduan. Bilera horretan sailkapen-estropadari buruzko azken argibideak emango dira, eta elkarte bakoitzak zein arraunlarirekin hartuko duen parte jakinarazi beharko dio antolakuntzari, arraunlarien behin betiko zerrenda eman beharko dio.\n3.- Aurretiazko sailkapen-estropadaren amaierako sailkapeneko lehen zazpi tripulazioak hautatuko dira.\nSailkatutako traineruak zortzi izango dira traineru donostiarren artean sailkatutako tripulazioak, 11. artikuluko 2. idatz-zatian jasotako baldintza ez betetzeagatik deialdi honetako 4. Oinarrian araututako proban lehiatu ezin badu.\n4.- Inskribatutako traineruen artean bi multzo egingo ditu Antolakuntza Batzordeak, eta, horretarako, traineruek denboraldi horretan erakutsi duten kirol-maila hartuko da kontuan.\n5.- Ondoren, multzoen irteera-ordena zozketatuko da, baita multzo bakoitzaren barruan tripulazioen irteera-ordena ere.\n6.- Proba lehenik kirol-maila txikiagoa duen multzoak egin behar badu, bi minutuko tartea utziko da bigarren multzoko traineruak irten baino lehen.\n7.- Multzo bakoitzaren barruan traineruak minututik minutura irtengo dira, eta gehienez hamabost segundoko tartea emango da irteteko.\n8.- Irteera eman den unetik hasiko da denbora zenbatzen.\n9.- Erlojuaren aurkako estropadak guztira (joan eta etorri) 3 miliako distantzia izango du, ibilbide bereko bi luzetan banatuta. Ziaboga bakar batean egingo da. Ziaboga ababorretik hartuko da.\n10.- Ibilbidean zehar erreferentziazko tarteko balizak jarriko dira eta ababorretik utziko dira.\n11.- Sailkatzeko aurretiazko estropadan, irteera eman eta lehen hogei segundoen barruan traineruren baten elementuren bat hausten bada, ezbehar hori izan duen trainerua azken posizioan irtengo da berriro. Ezbehar horren eraginpean dagoen tripulazioak dagokion txandako lehen traineruaren eta azken traineruaren irteeraren artean dagoen denbora izango du gehienez berriro irteteko.\n13. Finaleko estropadak prestatzea.\n1.- Aurretiazko sailkapen-estropada amaitu eta ordu erdira, sailkatutako tripulazioetako ordezkariekin bilera egingo da Donostiako Udalean, Kontxako Banderaren lehen proban tripulazioak zein txandatan irtengo diren zozketatzeko.\n2.- Balizen ordena, berriz, estropadak egingo diren egunean bertan zozketatuko da, betiere balizen egoera aztertu ondoren.\n3.- Lasterketa bakoitza hasi baino ordu erdi lehenago, dagokion kontrol-epaileak egingo duen ontziratze-kontrola pasatu beharko dute tripulazioek, egindako izen-ematea eta ontzi bakoitzeko tripulazioa bat datozen egiaztatzeko.\n4.- Estropadari hasiera emateko ordu ofiziala baino bost minutu lehenago egon beharko dute prest estropadan parte hartuko duten ontziek. Arau hori betetzen ez dutenei irteera nulua emango zaie.\n5.- Bi probak egingo diren egunean bertan, eta araudi honetako 8.2. artikuluan jakinarazten den lekuan eta orduan, Estropadaren Antolakuntza Batzordeak bilera egingo du parte hartuko duten tripulazioetako ordezkariekin.\n14. Estropadaren garapena.\n1.- Kontxako Banderaren finalean bi estropada egingo dira. Estropada bakoitzak, guztira (joan eta etorri), 3 itsas-miliako distantzia izango du, ibilbide bereko bi luzetan banatuta. Ziaboga ababorretik hartuko da.\n• Lehen estropada: iraileko lehen igandean egingo da, eta eskatzen diren baldintzak betetzen dituzten traineru sailkatuek hartuko dute parte. Txandak eta balizak zozketatu egingo dira.\n• Bigarren estropada: Hurrengo igandean egingo da. Bigarren estropada horretako lehen txandan aurreneko estropadan denborarik txarrenak egin dituzten lau tripulazioek egingo dute arraun, eta bigarren txandan denborarik onenak egin dituzten beste lauek.\n2.- Probaren behin betiko sailkapena egiteko, ontzietako bakoitzak bi estropadetako ibilbidea osatzeko erabili duen denbora batuko da, eta bi estropaden batura egin ondoren denbora gutxien egin duen tripulazioak irabaziko du.\n3.- Bi igandeetako estropadetako bi txandatan, irteera eman eta hogei segundoko tartean traineruren bateko elementuren bat hautsiz gero, txanda gelditu egingo da, eta traineruan hautsitakoa konpondu ondoren, txandari bigarren irteera emango zaio. Hautsitako elementua egiaztatuta, epaileak, matxura izan duen trainerurik gabe txanda hastea erabaki ahal izango du.\n4.- Aurkako klimatologiagatik, edo ezohiko beste zirkunstantzia batengatik, estropadetakoren bat bertan behera utzi behar bada, Antolakuntza Batzordeari dagokio estropada hori zein egunetan eta ordutan egingo den erabakitzea. Orokorrean, eta Batzordeak kasuak kasu erabaki dezakeenaren kalterik gabe, berrogeita zortzi orduko epea ezartzen da lehen estropada egiteko, eta bigarrena hurrengo zazpi egunen barruan egin beharko da. Estropada eten egiten bada ere, probaren emaitzak bi estropadak egin ondoren erabakiko dira.\n15 Aurretiazko sailkapen-estropadan parte hartzen duten tripulazioentzako bidaia-sariak.\nAurretiazko sailkapen-estropadan parte hartzen duten tripulazioek bidaia-saria jasoko dute. Bidaia-sari hori kalkulatzeko honako baremoa izango da kontuan:\n- Tripulazioaren jatorria Donostiatik gehienez 150 kilometrotara badago: 300 €\n- Tripulazioaren jatorria Donostiatik gehienez 400 kilometrotara badago: 500 €\n- Tripulazioaren jatorria Donostiatik gutxienez 400 kilometrotara badago: 700 €\n16. Estropadetako sariak.\n1.- Estropadetan parte hartzen duten tripulazioek honako sariak irabaziko dituzte:\nLehen sailkatuak: Donostiako Bandera eta 21.000 €\nBigarren sailkatuak: 15.000 €\nBosgarren sailkatuak: 7.000 €\nZazpigarren sailkatuak: 5.000 €\n2.- Bandera bigarren estropada amaitu ondoren emango da Kontxako Badian bertan eta ontzi batetik. Gainerako sariak Donostiako Udaletxeko osoko bilkuren aretoan emango dira.\nEstropadetan parte hartzen duten elkarteek, kirolariek, prestatzaileek eta gainerako pertsonek beren borondatez hartzen dituzte beren gain kirol-jarduera honen arriskuak, eta erakunde antolatzaileak ez du inolako obligaziorik proba egin aurretik, proban bertan edo probaren ondoren istripurik gertatzen bada, betiere antolakuntzari lepora dakiokeen errua edo arduragabekeria hauteman ezean.\n1.- DONOSTIA KULTURAk ondoren aipatuko ditugun arauak aplikatuko ditu kirol-proba hauetarako:\na.- 2006ko abenduaren 21eko Erabakia, Kirol Kontseilu Goreneko Lehendakaritzarena, debekatutako gai eta multzo farmakologikoen eta arauz kanpoko dopatze-metodoen zerrenda onartzen duena, eta 2009ko apirilaren 26ko Erabakia, Atzerri Gaietarako eta Kooperaziorako Ministerioaren Idazkaritza Nagusi Teknikoarena, I. eranskina aldatzeari buruzkoa, hots, kirolean substantzia eta metodo debekatuen zerrenda.\nb.- Arraunketako Espainiako Federakuntzako Dopatzea Kontrolatzeko Araudia, indarrean dagoena, Kirol Kontseilu Goreneko Zuzendaritza Batzordeak onartua.\nc.- Arraunketako Espainiako Federakuntzaren Aulki Finkoko Araudia, indarrean dagoena, Kirol Kontseilu Goreneko Zuzendaritza Batzordeak onartua.\nd.- Arraunketako Espainiako Federakuntzaren Kirol Diziplinako Araudia, indarrean dagoena, Kirol Kontseilu Goreneko Zuzendaritza Batzordeak onartua.\nAdierazitako araudia aplikatuta, honako berezitasun hauek hartuko dira kontuan:\nTxanden osaketa: Kontxako Banderako bi igandeetako txanda bakoitzean 4 ontzik hartu beharko dute parte gutxienez, ezinbesteko arrazoi batengatik eta/edo kanporatua izateagatik traineruren bat txandatik kanpo geratzen ez bada.\nIbilbidea: Tripulazio bakoitzak, esleitu zaion kaletik joaten saiatu behar du. Ziaboga, kale bereko balizan egin behar du. Hala ere, Epailearen iritziz beste traineru bat oztopatzen ez badu, helmugara edozein kaletatik sartu ahal izango da.\nIrteera ustela: edozein ontzik lehen irteera ustela egiten badu, irteerako Epaileak hiru segundorekin zigortuko du. Bigarren irteera ustela eginez gero, trainerua deskalifikatu egingo dute.\nHomologazioa: Kontxako Banderan parte hartzen duten ontzien egileek, ontzi horiek homologatu behar dituzte. Homologazio-ziurtagiria, izena emateko inprimakiarekin batera, antolakuntzari aurkeztu beharko diote.\nCoaching: Ekipo elektriko, elektroniko edo bestelakoen (irratia,...) bitartez, arraunlariei edo taldeei aholkuak emateko baimena dute.\n- DONOSTIA KULTURAko lehendakariari dagokio, kirol-proba hauek behar bezala garatzeko beharrezko arau partikularrak eta arautegien egokitzapenak onartzea, betiere estropadaren antolamenduaren eta honako oinarri hauen arabera. Bere erabakien berri eman beharko dio Administrazio Kontseiluari, jakinaren gainean egon dadin. Halaber, www.donostia.org/donostiakofestak webgunean emango dira argitara.\n- Diziplina-araubidea oinarri hauetako arau-hausteetara eta 18. oinarrian aditzera ematen diren arauetara zabaltzen da, eta Oinarri horretan adierazten den Kirol Diziplinako Arautegiari jarraituko zaio.\n- DONOSTIA KULTURAren diziplina-ahalmena erakunde horren lehendakaritzak gauzatuko du, betiere Donostia Kultura Festak erakundeko Zuzendari Teknikoak bideratuko duen espediente baten bitartez, eta kirol-diziplinako araubidearen berezko printzipioak eta bermeak errespetatuta.\n- Kirol-proba honetan izena eman duten eta, hortaz, oinarri hauek onartu dituzten kirolariei, prestatzaileei, elkarteei eta gainerako pertsona fisikoei edo juridikoei, aurreko oinarrian jasotako zigor-ahalmena ezarriko zaie.\n- Kirol-diziplinako araubidea erantzukizun zibilaren, penalaren edo bestelako erantzukizun baten kaltetan izan gabe aplikatuko da. Horiek, dagozkien arauen arabera beteko dira.\n- DONOSTIA KULTURAko lehendakaritzak emandako diziplina-erabakiak ezin izango dira errekurritu kirol-federakuntzen aurrean, ez eta Kirol Justiziako Euskal Batzordearen aurrean ere.\n- Kirol Diziplinako Arautegian aurreikusten diren eta Kontxako Banderari aplikatuko zaizkion zigorrez gain, DONOSTIA KULTURAko lehendakaritzak aurreikusitako sariak edo bide-sariak jasotzeko eskubidea murrizteko edo galtzeko zigorra ezar dezake. Zigor hori arau-haustearen larritasunaren arabera ezarriko da.\n20. Erreklamazioak edo aurka-egiteak\nTripulazio batek txanda batean legez kanpoko gertakariak izan direla uste badu, patroiaren bitartez, Epaimahaiari erreklamazioa egin ahal izango dio 1200 €ko fidantza jarri ondoren.Erreklamazioa egin nahi duen klubeko ordezkariak, txanda amaitu eta hogeita hamar (30) minutuko epean, idatzi bat (horretarako prestatutako inprimaki ofizialean) aurkeztu beharko dio Epaimahaiari. Bertan, erreklamazioaren arrazoiak eta oinarriak adieraziko ditu, eta bere esku dauden eta egokiak iruditzen zaizkion frogak aurkeztuko ditu. Erreklamazioarekin batera 1.200 €ko fidantza jarri beharko du. Aurka-egiteak aurrera jarraitzen badu, fidantza erreklamatzaileari itzuliko zaio.\nEpaimahaiak, gertakariak aztertu ondoren, erreklamazioa aztertu eta hartutako erabakia erreklamatzaileari jakinaraziko dio, erreklamazioa aurkeztu eta gehienez hogeita hamar (30’’) minutuko epean.\n21. Arbitrajeari men egitea\n- Antolakuntza Batzordeak eta Estropadako Epaimahaiak hartutako erabakien ondoriozko eztabaidak, COEren Kirol Arbitrajearen Espainiako Auzitegian erabakiko dira. Bertan hartutako behin betiko erabakiak edo laudoak ez du bere aurka egiteko aukerarik emango.\nKlausula hau Hitzarmen Arbitrala bezala hartuko da, Arbitrajearen abenduaren 23ko 60/2003 Legearen 9. artikuluan aurreikusitako kasuetarako.\n- Arbitraje-eskaera, hiru laneguneko epean egin beharko da. Epe hori, jakinarazpena jasotzen den biharamunean hasiko da kontatzen.\n22. Oinarri hauen interpretazioa.\nOinarri hauek eta 18. Oinarrian aipatzen diren arautegiak interpretatzean edo aplikatzean sor daitezkeen zalantzak edo egon daitezkeen hutsuneak DONOSTIA KULTURAko Lehendakaritzak ebatziko ditu. Erabaki horiek Administrazio Kontseiluari helaraziko zaizkio, jakinaren gainean egon dadin, eta www.donostia.org/donostiakofestak webgunean emango dira argitara.\n23. Epeak, datak, ordutegiak eta lekuak zehaztea.\nDONOSTIA KULTURAko Lehendakaritzari dagokio, ekitaldiak eta estropadak egiteko egunak, orduak eta lekuak zehaztea, baldin eta ezohiko gertakariengatik Oinarri hauetan ezarritako egutegia aldatu behar bada. Erabaki horiek Administrazio Kontseiluari helaraziko zaizkio, jakinaren gainean egon dadin, eta www.donostia.org/donostiakofestak webgunean emango dira argitara.


Masterraren helburua nagusia da Datuen analisiaren, zibersegurtasunaren edota garapenaren eta eragiketen alorreko proiektuak kudeatu eta gauzatu, ezagutzaren abangoardiako teknologiak eta tresnak integratuta. Horretarako, honela prestatuko dira ikasleak:\nIkasketa automatikoaren oinarrizko funtsak ezagutu, ulertu eta aukeratu.\nDatuak aurrez prozesatzeko eta datuen ereduak egiteko teknikak diseinatu, garatu eta inplementatu, datuak iragartzeko, sailkatzeko eta multzokatzeko, eta ezagutzak ateratzeko sortu diren ereduak interpretatzen eta balidatzen jakitea.\nDatuak jaso, gorde eta aldi berean prozesatzeko prozesua diseinatu, garatu eta inplementatu.\nDatuak analizatzeko prozesu aurreratu bat diseinatu, garatu eta inplementatu, datuen izaerari eta egin beharreko lanaren helburuari erantzuteko.\nDatuak beren izaeraren arabera irudikatzeko eredua diseinatu, garatu eta inplementatu, eta irudiak interpretatu ezagutzak ateratzeko.\nMehatxu informatiko eta zaurgarritasun nagusiak ezagutu, eta azpiegituren eta sareen mailan dauden segurtasuneko kontraneurriak diseinatu, garatu eta inplementatu haiei guztiei aurre egin ahal izateko.\nXede diren azpiegitura eta sareen gaineko erasoen aurkako segurtasunaren auditoriak definitu, diseinatu eta egin, dauden zaurgarritasunak ustiatuta, eraso bektore desberdinak identifikatu ahal izateko.\nSoftwarea ikuskatu, segurtasunaren zaurgarritasunak bilatzen utziko duten tresnak erabiliz, software seguruagoa garatzen lagundu ahal izateko.\nZibersegurtasunaren gainean dagoen legeria eta araudia ulertu, eta sistema horiekin bat datorrela egiaztatu.\nDauden arazoei heltzen dieten eta dauden aplikazioen zabalkundea azkartuko duten arkitektura eskalagarriak, malguak eta sendoak definitu, diseinatu eta inplementatu.\nEnpresako soluzioen probak, aldaketak, zabalkundea eta eguneraketak kudeatzeko prozesuak diseinatu eta automatizatu, softwarearen bizitza zikloa optimizatuta.\nSoftware eskalagarria eta malgua garatu, softwareko arkitektura aurreratuak erabiliz.\nDatuen analisiarekin, zibersegurtasunarekin edota garapenarekin eta eragiketekin lotura duten arazo konplexuak konpontzeko tresna informatikoak erabili. Ingeniaritzako proiektu konplexuak egin..\nDatuen analisirako, zibersegurtasunerako edota garapenerako eta eragiketetarako teknika informatikoak eremu berrietan aplikatu, kontuan izanda oztopo komertzialak eta industrialak..\nHorrez gain, Master honetan lortutako ikaskuntza emaitzak MECESek (Goi Hezkuntzarako Kualifikazioen Espainiako Esparrua) 3. Mailarako ezarritakoekin bat datoz.\nGoi Mailako Heziketako Kualifikazioen Espainiako Esparrua.


Estibaus » “Altza’n gertatu dana…”\n« La casa del Apeadero, otra pieza de la historia reciente que desaparece\nCon ánimos renovados »\n“Altza’n gertatu dana…”\n2010, 21 de Octubre\nArgia, 1935-11-03 - 760. zbka.\nAltza’n gertatu dana…\nBanakak, baino aiek alakoak gure Euskalerrian gertatzen diranak!… Oraingoan Altza’ri etorri zaio bere txanda.\nOrain dala iru urte ezkero alkarrekin omen zebiltzan Sarriegi’tar Joxe Mari, Irasuene baserrikoa ta Asteasuinzarra’tar Axun Matio Errota’ko alaba.\nAzken aldi ontan Axun’ek ezetzkoa edo eman omen zion mutillari; ta mutillak etsi nai ez.\nIgande eguerdian Donosti’ko San Martin plazako sarreran itzegin omen zuten azkeneko ta aidanean berrogei ta zortzi orduko epea eman zion mutillak neskari erantzuteko. Baietzkoa nai ta ezetzkoa ematen ba zion, bertan ilko zula.\nOraindik orain bere anai baten etxeko morroi zarrari tiroak tirea zan Joxe Mari ta neskak bildur aundia zun igande ezkero. Negar ere egin omen du bin baño geiagotan arrezkero.\nAstelenean irten zan etxetik bera karroxarekin oi zun bezela tratauarekin kalera joateko; ta irten da bereala Joxe Mari aurkeztu zitzaion, eskopeta bizkarrean.\nErantzuna bear zula esan omen zion neskari.\nNeskak oraindik etzirala emandako orduak igaro.\nBaietz eta ezetz ari ondoren, bi tiro erausi zizkion mutillak neskari ta bertan zerraldo bota.\nGero, zerbait aldendu ta beste tiroa bere buruari; belarria kendu ta egin omen zizkion baño ez ondo jo.\nOrdun ia ordu erdiko bidera dagon bere etxera joan, beste kartutxoa artu, zelaira joan eta beste tiroa eman zion bere buruari. Bigarrenean lortu zun nai zuna; an gelditu zan gizarajoa buru aldea dana puskatu ta il da. 23 urte zitun mutillak; 20 neskak.\nBizia kendu zion egunean aitortu ta Jaunartzekotan omen zan neska. Ala esan omen zun etxean, G.B. Bi etxetan negarra sortu dun mutil gizarajoari ere, errukituko al zitzaion Jaungoikoa ta emango al zion bere okerra ezagutzeko ardi alditxoa.\nAsteartean egin ziran Altza’n Axun gajoaren anima aldez illetak. Jendetza aundia bildu zan. Mutillak gabe bearko du noski. Gizarajoa!\nEtiquetas: Irasuene, Mateo Errota\n2010, 22 de Octubre\nikaragarria! baina, orduan ere gertatzen zirela gaurkoak…\n2011, 1 de Junio\nkaixo, zuen artikulua irakurri eta emozionatu egin naiz, ze azken finean Mateo errotako Axuni zor diot nire izena. Ez dakit zeintzuk zareten baina zorionak zuen lanarengatik. Mariasun\nKaixo Mariasun. Elkar ikustea nahi baduzu, ostegunero arratsaldez Casares kultur etxean egoten gara. Ongi izan. Iñigo


Ezezagunaren lurraldean | EIBZko liburutegia\nElixabet Epelde / 2013-11-28 / 438 hitz\nJ.M. Coetzee Nobel saridunaren azken eleberria euskarara itzuli du Gorrotxategik: ‘Jesusen haurtzaroa’.\n«Ezohiko bideak jorratzen ditu. Eleberri hau apustu bat da, bai prosaz eta baita ere edukiz, liburu ezberdin bat egiteko. Ezberdina, eta arrisku handikoa». Halakoa da John Maxwell Coetzee Nobel saridunaren azken nobela, Jesusen haurtzaroa (Meettok), euskarara itzuli duen Aritz Gorrotxategiren hitzetan. Kontatu duenez, oso liburu irekia egin du hegoafrikar idazleak oraingo honetan, eta ezezagunaren lurraldean barneratzen ditu irakurleak.\nGizon bat eta haur bat toki batera iritsi berriak dira. Ez dira aita-semeak, baina haurraren ardura du gizonezkoak. Badirudi erbesteratuak direla, baina ez du argitzen nondik datozen, ezta ere zergatik joan behar izan duten euren jatorrizko lurraldetik. Esaten duen bakarra da lurralde berri horretan gaztelera hitz egiten dela. «Itxura guztien arabera, Hego Amerikako herrialde batean daude», esan du Gorrotxategik. Horixe da Coetzeeren azken nobelaren abiapuntua. Zalantzaz jositakoa da hasiera, eta eleberria aurrera joan ahala Nobel saridunak ez ditu galdera horietako asko erantzungo.\nBi habe nagusi ditu kontakizunak, Gorrotxategik azaldu duenez. Batetik, etorkin izanik, bi lagun horiek lurralde berrian egin behar duten egokitzapenaren istorioa dugu. Lana bilatu, hizkuntza ikasi, haurraren hezkuntzaz arduratu, kulturen arteko talka… Eta bestetik, haurra bere amarekin elkartzeko bi protagonistek egiten duten ibilbidea. «Oso datu gutxi dakizkigu amari buruz, badirudi haurrak ere ez duela oso ongi gogoratzen ama, baina haren gutun bat zeraman eta hura galtzean egiten du topo gerora bidelagun izango duen gizonarekin. Hark ama bilatzen lagunduko dio, baina nahiko modu xelebrean», kontatu du Gorrotxategik.\nItzultzaileak berak azaldu duenez, oso estilo argian idatzita dago Jesusen haurtzaroa. Galdera asko egiten ditu idazleak eleberrian, eta gai ugari jorratzen ditu. Besteak beste, etorkinen gaia, hezkuntzarena, haurren heziketarena, guraso eta seme-alaben arteko harremanena. Idazkera aldetik fabula edo ipuin zaharren tankerakoa dela dio: «Oso baliabide gutxirekin asko iradokitzen saiatzen da». Horretarako indar berezia duen prosa bat erabiltzen duela gaineratu du. Baina gauza guztien gainetik, Coetzeeren nobelarik irekiena dela nabarmendu du Gorrotxategik: «Nobela irekia da, narratiboki gauza asko uzten ditu zehaztu gabe, eta bukaera bera ere nahiko irekia da».\nJesusen haurtzaroa izenburua badu ere Jesus ez da inon ageri, Gorrotxategik adierazi duen bezala, eta ez da Jesus izeneko protagonistarik ere. «Ez du zerikusirik denok ezagutzen dugun Bibliako Jesusen istorioarekin, baina, behin liburua irakurrita, haur horren istorioak Jesusen bizitzarekin hainbat lotura badituela ohartuko da irakurlea». Hain justu, Coetzeek liburua azal zuriz argitaratu nahi izan zuen, eta izenburua liburuaren amaieran jarri, baina editoreek utzi ez ziotela eta, protesta egin zuen urte hasieran nobela aurkeztu zuenean.\nEuskarara itzultzen duten Coetzeeren bigarren lana da Jesusen haurtzaroa. Aurretik, Lotsaizuna euskaratu zuen Oskar Aranak, idazle hegoafrikarraren eleberririk ezagunenetarikoa. Gorrotxategik beharrezkoa ikusten du haren lanak euskaratzea, azken 20-30 urteetako idazlerik interesgarrienetakoa dela baitio, «interesgarriena ez bada».\nKategoria Berria egunkaria, Liburua, etiketak 2013, Aritz Gorrotxategi, Berria, Elixabet Epelde, J.M. Coetze, Jesusen haurtzaroa, Liburua, Meettok by Amaia. Gorde lotura.


Publiko guztia gonbidatuta – Gazteon KZ\nPubliko guztia gonbidatuta\nBetegarria bata bestearen atzetik. Pandemiak planteatutako zailtasunak eta osasun-egoeraren ondorioz programan sartu behar izan ziren aldaketak gorabehera, eta gonbidatuetako batzuk Arabako hiriburura joateko zailtasunak izan arren, argi eta garbi nabaritu zen joan den ikasturtean publikoak Poesiarekin Zitari emandako erantzuna. Murrizketak zirela eta, Ignacio Aldecoa Kultur Etxearen edukiera 76 pertsonara murriztu behar izan zen, aldi bakoitzean gonbidapena kendu behar baitzuten bertara joan ahal izateko. Denbora gutxian hegan egiten zuten paseak, parte-hartzaile asko gogoarekin geratzen utziz. Ostiral honetan denboraldi berri bati ekingo diogu, baina, zorionez, egoera bestelakoa izango da. Jarleku guztiak erabil daitezke eta dagoeneko ez da beharrezkoa aldez aurretik doako sarrerarik lortzea. Ez da dena normala, baina ia-ia.\nKanpaina berri honen lehen topaketa 19:30etatik aurrera izango da. Ez da ahaztu behar, dena den, koronabirusari dagokionez kontuan hartu beharreko beste neurri batzuk mantentzen direla, hala nola maskara erabiltzea. Baina, hortik aurrera, Poesiarekiko Hitzorduak 2020ko martxoa baino lehen agertokirik antzekoena berreskuratzen duela esan daiteke. Aurreko ikasturtean bizi izandakoari eta errezitaldi batzuk partekatzeko atarian geratu zen jende horri guztiei keinu eginez, Angela Sernak koordinatutako zikloa aurreko denboraldian itxi zuen azken muntaiarekin batera hasiko da, aldaketa batzuekin bada ere.\nFuntsezkoa da hitzari zuzeneko musikaren presentzia batuko zaiola. Cheek To Cheek hirukotea arduratuko da horretaz, Mónica Durán, Agustín Chaves eta Pablo Gutierrezek osatua. Beraiekin batera Serna bera eta Pilar Corcuera izango dira, Anne Sexton eta Sylvia Plath bihurtuak. Izan ere, soinuek bi emakume idazleen arteko topaketa hori birsortzeko balioko dute Bostongo Ritz hoteleko tabernan, ikusleak joan den mendeko 50eko hamarkadaren amaierako une horretara eramateko.\nAstebeteko arratsaldeetan, bi sortzaileak bertan zeuden literatur tailerreko atsedenaldietan, biek elkar ezagutu zuten, eta zenbait elkarrizketa eta konfidentzia partekatu zituzten. Gero, bakoitzak bere bideari jarraitu zion, nahiz eta Corcuerak eta Sernak XXI. mendean eta Arabako hiriburuan berriro biltzen dituzten. Elkarrizketarako eta errezitaziorako uneak etorriko dira denboraldiko lehen hitzordu hau eraikitzera, proposamena abiapuntu duen benetako topaketaren garaiko abesti batzuk proposamenera gehituz. “Beren bizitzei amaiera eman izanaren tragediak markatutako bi poeta dira, baina baita kontraesan handi baten barruan bizi izan zirelako ere. Haien familietan, hain dirudunak izaki, amak, emazteak eta emakume dotoreak izateko prestatuak izan ziren, baina hori haien kontra jarri zen. Beren ni-tik hitz egitera ausartu ziren, eta une hartan tabu ziren gaiak jorratzera. Sexualitateaz, amatasunaz, hilekoaz, abortuaz, heriotzaz eta suizidioaz hitz egiten zuten. Horrek bi emakume berezi bihurtu zituen “.\n← Garionek emakume sortzaileentzako agertoki espezifiko bat ireki du\nNafarroak Idazleen Eguna ospatuko du astelehen honetan →


Errealitate birtual plataforma bat eratzeko proiektu europarra\nMunicheko, Alemania, ZGVDFHG (Fraunhofer Gesellschaft zur Foerderung der angewandten Forschung e.V.), Ormyliako, Grezia OADC (Sacred Convent of the Annunciation IMSP), Vienako, Austria, AFA (Akademie der Bildenden Kuenste Wien), Donostia ARTELEKUko VICOMtech (Asociación Centro de Tecnologías de Interacción Visual y Comunicaciones), eta Italiako GIUNTI Gruppo Editoriale S.p.A. elkarlanean egindako proiektu europar bat da.\nSistemas Judo eta Titanet/ Animatu, biak multimedia sormenari lotutako eta Artelekuren laguntzailea diren bertako enpresak, proiektuaren alde kreatiboaren garapenaren arduradunak izango dira.\nArt-e-Factek "Errealitate birtual batean gertatutako arte elkarreragile esperientzien sormenerako plataforma generikoa" garatzea proposatzen du, erabiltzaileentzako ulerterraza den informazio-gizartearen (1998-2002) inguruko ikerketa, frogapena eta garapen teknologikoa programa espezifikoaren testuinguruan aurrera eramango da, "IST Programa" (Informazio Gizartearen Teknologien Programa).\nArt-e-Facten helburu nagusia errealitate birtual batean esperientzia interaktiboen elkartrukea posible egiteko aipatutako plataforma generikoa garatzea da, horrela artistei adierazpen artistikoak modu originalean sortzen utzita, errealitate birtual "berri" eta errealitate fisiko "tradizionala"-ren arteko testuinguru kultural baten barne.\nHelburuen artean ere plataforma hau errealitate birtualen bilduma bat eraikitzeko erabiltzea dago. Artelekuk artista eta informatika-ingeniarien diziplina arteko talde bat proposatzen du, plataforma egiteko, baita errealitate birtual batean ebaluazio eta ustiapen gisabalioko duen artelan baten sorkuntza ere.\nHasiera batetik artistak bertan nahasita egongo dira, sistemaren definizioan laguntzen eta egungo ekoizpen prozesurako lehentasunezko diren prototipo digital eta ez digitalak sortzen.\nZehaztapen teknikoek ondoren, garapen teknikoak datu-basearentzako informazio artistikoaren bilduma egitea, egile/artisten esperientzia interaktiboan oinarritutako informaziora sarrera-erraztasunak ematea eta sorkuntza ontologikoa barne hartuko ditu.


Mendilibarrek «kontzentrazioa» eskatu dio taldeari Ipuruan Realari aurre egiteko | Kirolak | Naiz\nMendilibarrek «kontzentrazioa» eskatu dio taldeari Ipuruan Realari aurre egiteko\nEntrenatzaile armaginak ez du errepikatu nahi Mendizorrotzan gertatutakoa. «Reala hobea bada, irabaziko gaitu; baina gure erruagatik ezin da izan», azpimarratu du.\nAmaia U. Lasagabaster|2020/02/14 Eguneratua:\nJokalariek atera gehiago jaurti behar dutela uste du Mendilibarrek. (Juan Carlos Ruiz/Foku)\nAnbizioa, lana, baloia mugitzeko gaitasuna… Gauza asko beharko ditu Eibarrek Reala gainditzeko Ipuruan igandean jokatuko den derbian baina José Luis Mendilibarrek «kontzentrazioa» eskatu die, batez ere, bere jokalariei. «Derbia da, Reala nola dagoen badakigu… Oso kontzentratuta zelairatzeko partida da. Mendizorrotzan ikusi genuen, lehen zatian ez ginela gaizki egon baina bigarrenaren lehen minutuan gola sartu zigutela, laster bigarrena, eta gero oso zaila da egoera horri buelta ematea. Ezin dugu kontzentrazioa galdu. Reala hobea bada, gauzak hobe egiten baditu, irabaziko gaitu. Baina gure erruagatik ezin da izan», azpimarratu du.\nAzken jardunaldietan gertatutakoari begira, entrenatzaileak badauka beste eskaera pare bat bere jokalarientzat. Alde batetik, «atera jaurti» behar dutela gogorarazi die. «Golak sartzeko atera jaurti behar da. Jaurtiketa bakar batekin oso zaila da gola sartzea. Sarri jaurti behar da eta azken partida hauetan ez dugu egin», adierazi du. Bestetik, baloiarekin zer egin behar den ondo erabakitzearen garrantzia azpimarratu du. «Ahal dugun alde aurreratuenean lapurtzen saiatu behar gara, baina baita baloiaren erabilera ona egiten ere. Noiz euki behar dugun, noiz jo goruntz… jakin. Azken aldi honetan ondo estutzen ari gara baina hori faltan botatzen ari gara».\nMendilibarrek 20 jokalari dauzka prest partidarako. Sergio berreskuratu du eta, asteko lan saio guztietan parte hartu ezin izan duten arren, Cote, Arbilla eta Enrich ere deialdian egongo dira. Harmailetatik jarraitu beharko du, berriz, Pedro Bigasek. Atzelaria arazo fisikoekin joan zen Mendizorrotzara eta lesioa areagotu zitzaion bertan. Charles, bere aldetik, zigortuta dago bosgarren txartel horia ikusi ondoren.\nTalde eibartarrak asteko azken lan saioa egingo du bihar Atxabalpen (11.00).


Oinarriak https://zientzia-azoka.elhuyar.eus/eu/asdf/oinarriak https://zientzia-azoka.elhuyar.eus/@@site-logo/logoa.gif\nEzaugarri hauek betetzen dituen edonork hartu dezake parte:\nAdina: 12 urtetik 18 urtera bitarteko Euskal Herriko gazteak, ikastetxean edo eskolaz kanpo proiektuak garatuta, baina adinez nagusi baten ardurapean.\nTaldekide-kopurua: gehienez lau kideko taldeak onartuko dira; banaka ere parte hartu daiteke. Sarietako batzuk estatuko edo nazioarteko zientzia-azoketan parte hartzea da, eta horietan, gehienetan, hiru kideko muga izaten da. Arrazoi horregatik, gehienez hiruko taldeak egitea gomendatzen dugu.\nGaia: STEAM arloetako edozein. Artearekin lotutako proiektuak ere aurkez daitezke, baldin eta STEM osagaia agerikoa badute. Hona formularioan jasotako gaien zerrenda: biologia, fisika, giza zientziak, informatika, ingurumena, ingeniaritza, kimika, matematika, osasun-zientziak, teknologia.\nHizkuntza: proiektuak euskaraz, gaztelaniaz zein ingelesez egin eta aurkez daitezke.\nAlderdi etikoa: proiektuetan kontuan hartu beharko dira alderdi etikoari lotutako honako puntu hauek:\nEz dira onartuko pertsonentzako edo beste edozein bizidunentzako mehatxua izan daitezkeen proiektuak: material toxikoak, lehergaiak etab.\nOsasunaren inguruko proiektuetan laginen datuak babesteko neurriak hartu direla bermatu beharko da.\nAnimalia bizidunekin esperimentuak egin dituzten proiektuek alderdi etikoa landuta izan beharko dute (egin denaren eta hartu diren erabakien hausnarketa).\nElhuyar Zientzia Azokan parte hartzeko bi formulario osatu behar dira:\n2022ko urtarrilean aurretiko izen-ematea egingo da eta horrek ahalbidetuko du ikertzaileekin kontaktua izatea.\n2022ko apirilean behin betiko izen-ematea egingo da parte hartuko duen taldearen datu zehatzak emanaz: taldearen izena, taldekideak, gaia, edukiaren laburpena, proiektuaren txostena eta bideoa, eta abar. Entregagai hauen ezaugarri batzuk:\n- Bideoa: egindako proiektua azaltzen duen bideoa, gehienez bost minututakoa.\n- Txostena: gehienez 10 orri. Horretarako, txantiloi hau erabil daiteke: Amaierako txostenaren txantiloia 2021-2022 (egin klik deskargatzeko)\nEntregagaia hauek ezinbestekoak dira Elhuyar Zientzia Azokan lekua izateko eta ebaluatzaileek proiektua aztertzeko.\nOinarrietan emandako azalpenak nahikoa ez badira, edozein unetan irakasleei zalantzak argitzeko edo ikasleen arazoei aurre egiteko aholkularitza eskainiko da. Zalantzarik bada idatzi zientzia-azoka@elhuyar.eus helbidera, edo deitu 943 36 30 40 telefono-zenbakira.\nArduraduna: Danel Solabarrieta Arrizabalaga


Orio: Eguerdian, San Silbestre proba - Lasterketak.eus\nOrio: Eguerdian, San Silbestre proba\nUrtea kirola egiten amaitzeko aukera eskaintzen zaie herritarrei\nAurreko urteetan bezala, ohiturari jarraituz, herritar askok urtea kirola egiten amaituko dute, San Silbestre lasterketarekin.Eguerdiko 12.00tan emango zaio irteera Orioko probari, hasiera ikastola aurreko plazatik izango delarik eta 5,5 kilometro egin eta toki berean amaitzeko. Izenak emateko kiroldegian edo lasterketa hasi baina minutu gutxi batzuk arte irteera puntuan. Aurretik gaztetxoen lasterketa izango da.\nLasterketak direla eta, Arrantzale eta Abeslari kaleak itxita egongo dira trafikoarentzat goizeko 11.00etatik 13.00etara. Era berean karrera pasako den gainontzeko kaleetan arreta handiz ibiltzeko eskatzen du udaltzaingoak. Oriotik irten nahi dutenek Txanka-hondartza bidea erabili beharko dute.\nAian ere San Silbestre lasterketa ospatzen da gaur, baina, arratsaldez, 17.00etan hasita. Izenak 16.00etatik aurrera eman daitezke. Helduen lasterketa 3 kilometroetakoa (bi itzuli) izango da, eta haurrena itzuli batekoa.


Ibaiondoko aparkalekuetan izena emateko aukera zabalduko da uztailaren 15ean\nHemen zaude:Hasiera»Hirigintza»Ibaiondoko aparkalekuetan izena emateko aukera zabalduko da uztailaren 15ean\nOndarroako Udala 2019-07-06 Hirigintza\nTxomin Agirre ikastolaren azpian dauden 129 aparkalekuak eta trastelekua ere badaukaten beste 8 aparkalekuak 30 urtez emakida gisa edukitzeko epea zabalduko da uztailaren 15ean, eta zabalik egongo da irailaren 20ra arte. Bakarrik ibilgailu partikularrak sartu ahalko dira aparkalekuetan.\nMaiatzaren 9an ospatu zen Udalbatzan onartu zuten udaleko bi taldeek Ibaiondo 4ko aparkalekuak zabaltzeko baldintza pliegua, udalak gotzaitegiarekin edukitako negoziazioak bideratu eta hau egiteko baimena lortu ostean. Zunbeltz Bedialauneta pozik agertu da Ibaiondoko aparkalekuak herritarrei zabaltzea lortu delako. Gaineratu du jakitun dela herrian aparkatzeko dauden zailtasunekin baina azpimarratu du emango direnurratsetako bat dela Ibaiondoko aparkalekua zabaltzea.\nTrastelekua (ate beltza) daukan aparkaleku partzela. Horrelako zortzi daude Ibaiondon.\nMugikortasun mugatua daukatenentzako aparkaleku berezia.\nEskaerak, pertsona bakoitzeko bat, udaletxeko Erregistro Orokorrean aurkeztu beharko dira (Alamedako bulegoetan), uztailaren 15etik irailaren 20ra bitartean (biak barne), goizeko 09:00etatik eguerdiko 14:00etara bitartean. Epez kanpo aurkezten diren eskabideak ez dira onartuak izango.\nAurkezten diren eskabide guztiak Aukeraketa Mahaiak onartu edo baztertuko ditu. Onartutakoen artean zozketa publikoa egingo da udaletxeko pleno aretoan (data aurrerago zehaztuko da) bakoitzari dagokion partzela emateko.\nAPARKALEKUA EGITEAREN KOSTUAK:\nLur azpiko bigarren solairuaren ikuspegi orokorra.


Baso hauek baldintza atlantiko epeletan sortzen dira. Urteko bataz besteko tenperatura 8-14ºC-koa da eta 900-1800 mm euri jasotzen dira urtean. Neguak oso euritsuak eta epelak dira eta zonalde eurosiberiar eta eskualde mediterraneoen arteko trantsizio zonaldean daudela esan daiteke.\nEuskal Herrian mota honetako baso gehienak egurra eta papera lortzeko egindako landaketa artifizialak dira eta beraz, espezie nagusiak intsinis pinua eta eukaliptoa dira. Hala ere, baso hostoiraunkor atlantiar naturalak tarteka ere aurki daitezke eta bertan pinu gorria bezalako espezieak. Gainera, onddo espezie askok konifero hauekin mikorrizak eratzen dituzte.\nFaunari dagokionean, dibertsitatea baso hostoerorkor atlantiarretan aurkitzen dena baino txikiagoa da, bereziki eukaliptadietan. Animaliarik arruntenak hegaztiak dira eta ugaztun txiki dibertsitate handia egoten da.


BADOK安卓下載，安卓版APK | 免費下載\n首頁 » 應用 » 音樂與音效 » BADOK\n下載 APK(7.4 MB)\nBADOK aplikazioak eskura jartzen dizu euskal musika guztia. Telefonoan edo tabletan euskal musika ezagutu eta entzuteko modurik hoberena da.\nNahi duzun artista, kantu edo diskoa bilatu, eta BADOKek harengana eramango zaitu. Informazioa eman eta entzuteko aukera bideratuko dizu, era erraz batean. Erraz erabili eta erraz banatzeko aukera emango dizu. Dena, dohainik.\nBADOKen bidez, euskal musikaren azken kantu, azken disko eta azken bideoen berri izango duzu. Halaber, hainbat euskal diskoren aurrerapen kantuak entzun eta gozatu ahal izango dituzu.\n'Zerrendak' atalean, musikazale ezagunek musika entzuteko proposamenak egingo dizkizute. Gainera, euskal musikaren geografia osoan esploratu ahal izango duzu, eta bertan diskografiak, biografiak, hitzak eta musika aurkituko duzu.\nBERRIA egunkariaren kultur ekarpena da BADOK, euskal musika sustatzeko asmoz sortua. BADOKen bidez euskal musikaren hedapena eta transmisioa bultzatu nahi du BERRIA egunkariak, ahalik eta jende gehienarengana zabalduz.\nEz Dok Amairuren garaitik gaur egunera sortutako euskarazko musika bilatu, ezagutu eta gozatzeko modua emango dizu BADOK aplikazioak.\nMusika entzuteko aukerari dagokionez, batzuetan zuzenean eskainiko dizu BADOKek; beste batzuetan, berriz, beste aplikazio batzuetara bideratuko zaitu (Spotify edo Deezer).\nGure Facebooken informazio eta jarduera gehiago aurkituko dituzu: https://www.facebook.com/BadokAtaria\nJarraitu Twitterren: https://twitter.com/Badokinfo\nBADOK 2.1.6 更新\nV2.1.6 7.4 MB APK\nBADOK 2.1.6 (2000106)\nV1.2.2 6.3 MB APK\nBADOK 1.2.2 (1002002)\nBADOK 1.2.0 (1002000)\nV1.1.7 6.2 MB APK\nBADOK 1.1.7 (1001007)